Sajtószemle / Tallózó ● 2011. augusztus - szeptember
Magyarkártya-trükkök - Vita a külhoni magyarok választójogáról - Wikileaks iratok: Mindenkiről kiderült valami mocskos - Kertész Ákos: „A magyar genetikusan alattvaló” - Slota mindenki ellen - Álszlovákok meneküljetek! - Kis szlovák legendárium - A Sokszínű Magyarország: Népszámlálás 2011 - A szarvasi „szlovák” jobbikos
Imrich Fuhl válogatásában
Magyarkártya-trükkök
2011. szeptember 5. - (Barak László - Új Szó / parameter.sk)
Aligha érdemes kételkedni abban, hogy az Orbán-kabinet vagy a kétharmados Fidesz-KDNP többségű parlament valamelyik kormánypárti képviselője egyéni indítványként ősszel beterjeszti azt a törvényjavaslatot, amely a határon túli magyar állampolgárok (hatuma kolóniák) számára választójogot szavatol. Az is holtbiztos, hogy ettől Magyarország szomszédállamaiban megint akut magyarveszélyt orrontanak majd a nacionalisták. Nem lesz minden szomszédállamban azonos fokú a vonatkozó hisztériakeltés. Attól függően fertőzi majd a közéletet, milyen haszonra utaznak a politikai kalandorok. Abban biztosak lehetünk, hogy Szlovákiában lesz a legintenzívebb a cirkusz. Senki ne vegyen viszont mérget arra, hogy a hungarofóbia szlovák főkolomposa, Ján Slota mutatványa lesz majd a főműsorszám. A hungarofób főkolompos címért ugyanis ringbe száll majd az exkormányfő, Robert Fico, a farzsebében lakó paranoid, magyarfaló „történésszel”, Dušan Čaplovičcsal együtt. De a szlovák kereszténydemokratáknak (KDH) meg a jelenlegi szlovák külügyér, Mikuláš Dzurinda pártja (SDKÚ) számos politikusa is tud akárhány magyarkártya-trükköt. Lesznek pofozógépek is. Az egyik a Magyar Koalíció Pártja lesz. A párt politikusai, elnökükkel, Berényi Józseffel az élen önként és dalolva már most jelentkeznek az első látásra hálátlannak tűnő szerepre. Ők azonban tudják, a pofozógép-szerep egy porondon, vagyis parlamenten kívüli párt politikusai számára korántsem hálátlan. Majdnem az egyetlen hatékony módja ugyanis, hogy a publikum (a lehetséges választók) látókörébe kerüljenek. Így legalább reménykedhetnek, hogy megsajnálják őket. Egyébként miért tolná Berényi magából a napvilágra már most, hogy mekkora királyság a hatuma kolóniák választójoga…? A másik pofozógép-szerep a szlovákiai magyarokra lesz majd rásózva. Holott a normális közemberek zöme egyáltalán nem Dózsa György unokája, ezért jobbára abban érdekelt, hogy hagyják békén. Ezzel szemben az itthonról és Magyarországról is gerjesztett hungarofóbia jelképes lángnyelvei óhatatlanul megpörkölhetnek, és meg is pörkölnek majd minden egyes önmagát egyszerűen csak magyarnak érző és a magukat büszkén magyarnak valló közembereket is. Ezért, aki azt hiszi, hogy ettől majd még keményebb magyarokká válnak, mert szenvedni jó, az ostoba, aljas vagy beteg. Merthogy elkerülendő a pofonokat, a valós vagy vélt kiszolgáltatottságot, vagyis a szenvedést, előbb-utóbb a menekülés jut majd eszükbe. És esetleg Magyarországra „dezertálnak”. De az önkéntes beolvadást, asszimilálódást is választhatják! Következésképpen pedig legalább annyira megtizedelődhet és lefejeződhet a szlovákiai hatuma közösség, amennyire a második világháború után történt vele…! Főleg ezért kellene a szlovákiai hatumáknak kellő mértéktartással viszonyulniuk a politikai haszonszerzés céljából folyó honosítási, és választójogi játszmákhoz, amelyekbe a nemzetegyesítés lózungjával csábítják őket. És persze azzal is számolniuk kellene, nehogy kivívják az „anyaországi” adófizetők ellenszenvét, utálatát… Ha ugyanis netán elkerülte volna a magyarországi választójogért vakon fenekedő hatumák figyelmét, jó lesz tudatosítaniuk, a közvélemény-kutatók legutóbbi felmérései szerint a magyarországi adófizetők többsége nem tartja indokoltnak, sőt, kifejezetten ellenzi, hogy hatumák döntsenek a sorsukról. Olyanok, akik külföldről, pályaszéli jöttmentekként, legfeljebb közvetve viselik döntéseik következményeit.
Előzetes regisztráció, országos lista
Vita a külhoni magyarok választójogáról
2011. szeptember 5. - (felvidek.ma)
A választásirendszer.hu tematikus portál - melyet a Political Capital Institute hozott létre és üzemeltet - rendszeresen foglalkozik a közeljövőben átalakuló magyar választási rendszer problémás kérdéseivel. Így természetesen a külhoni magyar állampolgárok szavazati jogával is. A portál legutóbb Salamon Lászlót, a KDNP választójoggal foglalklozó szakpolitikusát kérdezte. Salamon szerint csak a Magyar Szocialista Párt zárkózik el kategorikusan a Magyarországon lakóhellyel nem rendelkező magyar állampolgárok választójogának megadásától (a hatályos választójogi törvény a választójog egyik alapfeltételeként írja elő a magyarországi lakóhellyel rendelkezést). A KDNP tehát nyitott a különféle megoldásokra, köztük például arra, hogy a határon túli magyarok az országos listára szavazhassanak. Arra a kérdésre, hogy az egyenlő választójog elvével miként egyeztethető össze az, ha Magyarországon két (egyéni és listás), határon túl pedig csak egy (listás) szavazata lesz a választópolgárnak, a KDNP szakpolitikusa a következőket válaszolta: „Tekintettel arra, hogy a 2012. január 1-jén hatályba lépő új Alkotmány Szabadság és felelősség címszava alatti XXIII. cikk (4) bekezdése lehetővé teszi a választójog teljességének magyarországi lakóhelyhez kötését, nézetem szerint nem sérti az alkotmányban foglalt alapelveket olyan megoldás, ha a külhoni magyarok csak listás szavazattal rendelkeznek”. Az emigrációban élő magyar állampolgárokkal kapcsolatban Salamon László jó megoldásnak tartaná a regisztrált szavazói státus intézményesítését. A magyar választási rendszer - megfelelően az alkotmányos alapelvi és a nemzetközi jogi standardoknak - a német modellen alapul, mindazonáltal magán viseli a kialakításának körülményeiből adódó jellegzetességeket. A választójogi törvényt - melyet 1989-ben fogadtak el - alapjaiban meghatározták a történeti körülmények, vagyis a rendszerváltásnak nevezett átmenet. A cél az volt, hogy az arányos pártpolitikai képviselet mellett biztosítsák az egyéni képviselők megválasztásának lehetőségét is - mintegy egymás ellensúlyaiként. Ennek megfelelően alakult ki a nagyon aprólékosan, logikusan kimunkált, európai, sőt világviszonylatban is igen bonyolultnak számító magyar vegyes választási rendszer. A választópolgárok szavazhatnak az egyéni választókerületek jelöltjeire, valamint területi (párt)listákra (19 megyei + Budapest). Az országos listára már nem lehet szavazni: itt a leadott, ám mandátumot nem érő szavazatok kerülnek értékelésre. Mind a területi, mind az országos listán a mandátumok elosztására bonyolult matematikai módszereket alkalmaznak.
Nincs többé keveréknyelv Szlovákiában
2011. szeptember 5. - (Duna Televízió Híradó)
A szlovák és a magyar kifejezések keveredése helyett a helyes magyar fogalmak kerülhetnek a köznyelvbe. 50 ezer kétnyelvű információs táblát és matricát készíttetett a Pro Civis Polgári Társulás Szlovákiában. Az egyesület célja, hogy a magyarul és szlovákul kinyomtatott tájékoztató táblákat minden olyan szlovákiai településre eljuttassák, ahol 20 százaléknál magasabb a magyarok aránya. A kisebbségi nyelvhasználati törvény ugyanis előírja a kétnyelvű feliratok használatát, eddig mégsem alkalmazták egyetlen magyarok lakta felvidéki településen sem. A nagymagyari polgármester most ismerkedik a kétnyelvű matricákkal, mivel eddig csak szlovák tájékoztató táblák voltak a községházán. A falunak több mint 40 százaléka magyar. A polgármester ezért hasznosnak tarja a kezdeményezést. „Szebben fogunk magyarul beszélni, jobban fogunk tudni, mert például, ha elolvasom, sokszor mi nem is tudjuk a magyar fogalmat” - nyilatkozta a nagymagyari polgármester, Ladislav Matiasko. A polgármester azt mondja: a kezdeményezésnek köszönhetően a sokak által használt keveréknyelv, vagyis a szlovák és a magyar kifejezése keveredések helyett a helyes magyar fogalmak kerülhetnek a köznyelvbe. A Pro Civis Társulás 48 kétnyelvű információs tábla elkészítését vállalta. A leggyakoribb tájékoztató vagy figyelmeztető táblákat készítették el nyelvészek és jogászok segítségével. „Minden egyes önkormányzatnak - ez több mint 500 település, ahol magyarok laknak - elküldtük a táblákat. 48 típus és durván 100 darab ment egy csomagban, ami közel 50 ezer darabot jelent” - mesélte Őry Péter, a Pro Civis Polgári Társulás elnöke. Az első körben a munkavédelem kapott hangsúlyt, de egyéb tájékoztató táblák is kellenek a felvidéki magyar településekre. Bár az 1999 óta érvényes kisebbségi nyelvhasználati törvény előírja ezek alkalmazását, erre állami támogatást eddig nem kaptak a települések.
Kétnyelvű feliratokat küldenek civilek
a magyarok lakta településekre
2011. szeptember 1. - (mti)
Mintegy 50 ezer kétnyelvű - szlovák és magyar - információs feliratot és matricát készíttetett a Pro Civis Polgári Társulás és szétküldte azokat a felvidéki magyarok lakta településeknek - közölte Őry Péter, a Pro Civis elnöke csütörtökön az MTI pozsonyi irodájával. „A csallóközi székhelyű Pro Civis Polgári Társulás a szlovákiai őshonos kisebbségekkel szemben tizenkét éve gyakorolt törvényes mulasztás megszüntetésére tesz kísérletet. Tizenkét éves, hiszen az emberi életre, egészségre és a polgárok vagyonára veszélyes információk közlésére azokon a településeken, ahol az összlakosság több mint húsz százalékát a kisebbségi közösség alkotja, már az 1999-ben elfogadott kisebbségi nyelvek használatáról szóló törvény is kötelezte a helyi államigazgatási és önkormányzati szerveket” - áll a közleményben. Őry rámutatott: ezt a kötelezettséget a kisebbségi nyelvhasználati törvény 2011-es módosított változata is tartalmazza. Miután az állam ennek megvalósításához továbbra sem garantál pénzügyi forrásokat, „a polgári társulás - szlovákiai magyar jogászok és nyelvészek bevonásával - 48 olyan információs tábla lefordítását és kétnyelvű elkészítését vállalta magára, amelyek tiltó és figyelmeztető tartalmukkal a polgárok életének, egészségének és vagyonának védelmét szolgálják”. Olyan feliratokról van szó mint például „Vigyázz életveszély!”, „Vészkijárat”, „Vigyázz! Feszültség alatt!”. „A gyakrabban használtakból többet, a ritkábban igényeltekből egyet-egyet, összesen 50 ezer darab táblát juttat el a napokban a polgári társulás ahhoz a 502 önkormányzathoz, amely olyan települést irányít, ahol a belügyminisztérium jegyzéke szerint ajánlott a magyar nyelv használata is” - pontosít Őry. „A Pro Civis Polgári Társulás és a vele együttműködő jogászok és nyelvészek bíznak abban, hogy a mindennemű ellenszolgáltatás nélkül felkínált szolgáltatását az önkormányzati testületek és községi hivatalok kihasználják, s az eddig csak államnyelven közölt információkat felcserélik az általuk elkészíttetett kétnyelvű tiltó és figyelmeztető táblákkal” - zárul a közlemény.
Magyarul hirdeti előadásait egy olasz
cirkusz Észak-Szlovákiában
2011. szeptember 5. - (mti)
Magyar nyelvű plakátokkal hirdeti előadásait Szlovákia északi, szlovákok lakta régióiban egy olasz cirkuszi társulat. A Circo Medrano társulat eredetileg Magyarországon akart turnézni, arra készültek a magyar nyelvű plakátok. Most ezekkel a rövid szlovák felirattal - az előadások idejével és helyével - kiegészített magyar nyelvű plakátokkal csalogatják az embereket előadásaikra. Figyelmetlenségüket hivatalosan időhiánnyal magyarázzák. „A szlovák nyelvű plakátok elkészítésére már nem volt idő” - nyilatkozta Andrea Celeriková, a társulat szlovákiai szóvivője. Hozzátette: a Circo Medrano semmiképpen sem kívánt senkit provokálni, mindössze figyelmetlenségről van szó. Az olaszoknak ez a „nyelvi probléma” állítólag az eszükbe sem jutott. Bár az olaszok turnéja már néhány hete tart - egyebek között Poprádon és Zsolnán is felléptek - eddig senkit sem zavart a magyar nyelvű plakát. A szlovákok kulturális központjának számító Túrócszentmártonban - ahol szeptemberben lép fel a társulat - azonban észrevették. Néhányan a plakátok eltávolítását követelték, s egy lakos levélben hivatalos panaszt is emelt a városi hivatalban. A polgármester azonban kijelentette, hogy az üggyel nem kíván foglalkozni. „Az államnyelvről szóló törvény ilyen ügyekben semmiféle kötelezettséget, sem jogokat nem ír számunkra elő” - állítja Andrej Hrnčiar. A város lakosságának többsége szintén nemigen foglalkozik az üggyel. „Ha Szlovákiában vagyunk, akkor a meghívót szlovákra is le kellett volna fordítani” - mondta egy utcán megszólított középkorú férfi. „A cirkusz érdekel, az előadásra elmegyünk. A nagymamánk tud magyarul, ha szükség lesz tolmácsolásra, akkor majd tolmácsol” - válaszolta egy fiatalasszony. „Az olaszok biztos nem tudják, hol vannak” - vélekedett egy idősebb nő. A kulturális minisztérium, amelyet szintén értesítettek, a túrócszentmártoni polgármesterhez hasonlóan „kuriózumként” kezeli a dolgot, s nem tervez semmiféle lépést. A Circo Medrano menedzsmentje az újságírókat úgy tájékoztatta: a szlovákiai turnéval elégedettek, s azt tervezik, hogy jövőre is eljönnek. Akkor azonban már szlovák nyelvű plakátokat is nyomtatnak.
José Cura a Szlovák Nemzeti Színházban
2011. szeptember 5. - (mti)
Gálakoncerttel nyílik meg szombaton a 92. évad a pozsonyi Szlovák Nemzeti Színházban: a szezonban 19 premier lesz, José Cura és Cecilia Bartoli is vendég lesz. A híres tenor, José Cura Pozsonyban nem dal- vagy áriaestet ad, hanem Verdi Otellójának címszerepét énekli a mű új rendezésében. Cecilia Bartoli októberben Sacrificium című CD-DVD-jének anyagával lép pódiumra a szlovák teátrumban - jelentette be az intézmény. Az évad első bemutatója szeptember 16-án egy mesebalett lesz, amely A kis herceg történetét dolgozza fel Michal Pavlícek koreográfiájával. Az Odüsszeusz című új mű alkotója a színházat igazgató Ondrej Soth, műsoron lesz még a Csipkerózsika, A hattyúk tava és az Anyegin balettváltozata is. Új rendezésben mutatják be Janácek Jenufáját, Puccini Manon Lescaut-ját és Johann Strauss Denevérjét. Az előző évadban rekord látogatottságot ért el a pozsonyi színház, amely az opera- és balettprodukciók színhelye. Ebben része van a bécsi közönség növekvő érdeklődésének: tavaly óta a Duna-kanálisnál lévő hajóállomáson is lehet jegyet venni a Szlovák Nemzeti Színházba.
Esztergom - Belső vizsgálatot kér a Fidesztől Tétényi Éva
Nyugodt körülmények között szeretnék vendégül látni
a magyar és a szlovák kormány tagjait
2011. szeptember 6. - (mti)
Levélben kér belső vizsgálatot a Fidesz vezetőitől Tétényi Éva független polgármester az esztergomi Fidesz-frakció együttműködés-képtelensége miatt. „A párt vezetői nyilatkozzanak arról, hogy ami Esztergomban történik, az a Meggyes-csoport túlkapásait vagy a Fidesz országos politikáját tükrözi-e” - írta az MTI-nek kedden megküldött közleményében a polgármester. Tétényi Éva szerint fontos az ügy azonnali kivizsgálása, mert a fideszes képviselők nem hajlandók tárgyalni a költségvetés módosításáról, így veszélybe kerülhet az októberi bérfizetés a város intézményeiben. A polgármester rámutatott, hogy Párkány és Esztergom közösen készül a Mária Valéria híd átadásának szeptember végi, tízéves ünnepére, amelyen nyugodt körülmények között szeretnék vendégül látni a magyar és a szlovák kormány tagjait. Tétényi Éva véleménye szerint a legutóbbi képviselő-testületi ülésen a Fidesz-frakció minősíthetetlenül viselkedett. „Eközben a városháza előtti téren egy kisebb csoport Hajrá, Fidesz bekiabálással zavarta meg az ülést, feltehetően a helyi Fidesz felhívására jelentek meg, lejáratva ezzel a pártot. Ezzel túlléptek azon a határon, ami a nyugodt, kiegyensúlyozott közpolitikát biztosíthatja Esztergomban” - fogalmazott a polgármester.
Művelődési tábor kezdődik szerdán a szlovákiai Gímesen
2011. szeptember 6. - (kultura.hu)
A szlovákiai Juhász Gyula Ifjúsági Klub (JUGYIK) szeptember 7. és 12. között rendezi meg 30. művelődési táborát a Nyitra közelében található Gímesen (Jelenec):
http://kultura.hu/main.php?folderID=887&ctag
=articlelist&iid=1&articleID=317006
I. Lengyel - Magyar Kulturális Napok Párkányban
2011. szeptember 5. - (hirek.sk)
A párkányi székhelyű Limes - Anavum Regionális Honismereti Társulás 2011.szeptember 9-10-én Párkányban rendezi meg az I. Lengyel - Magyar Kulturális Napokat. A „lengyel-magyar két jó barát…” elnevezést viselő rendezvény szeptember 9-én 17.00 órakor a Krakkó arcai című fotókiállítás megnyitásával veszi kezdetét. A tárlaton lengyel és magyar művészek munkáiból készült válogatás mutatja be az ősi királyi várost, a Vadas fürdő Thermál szállójának aulájában. A rendezvény nyitóbeszédét Konrad Sutarski, író, költő, a Magyarországi Lengyelség Múzeumának és Levéltárának igazgatója tartja meg, a párkányi pedagógusok kórusa közreműködésével. 18.00 órakor könyvbemutatókkal folytatódik a rendezvény. Itt kerül a nagyközönség elé „A Szabad Közép - Európa múltja és jövője - Andrzej Przewozník emlékére” című gyűjteményes kötet, mely a 2008-ban Párkányban megrendezett nemzetközi konferencia anyagát tartalmazza, s amely Sobieski lengyel király térségünkben játszott szerepével foglalkozik. Annak idején Andrzej Prewozník volt a konferencia egyik előmozdítója, aki időközben a szmolenszki légi katasztrófában életét vesztette, így a könyvavatón már nem lehet jelen, de emlékét Párkányban a Prewozník-emlékkő őrzi a Sobieski parkban. Bemutatásra kerül továbbá K. Sutarski és Domonkos L. „Megőrzésre átvéve” című könyve, amely a lengyel Szepesség történetét térképezi fel. Az est vendégei Kiss-Rigó László szeged - csanádi megyés püspök, Szesztay Ádám, a magyar külügyminisztérium munkatársa, valamint Konrad Sutarski és Zombori István történész. Szeptember 10-én 17.00 órától megemlékezés és koszorúzás lesz a Sobieski Emlékparkban, a párkányi csatát megnyerő király lovasszobránál, a lengyel menekültek és Prewozník emlékművénél, majd ezt követően 18.00 órakor ünnepi est kezdődik a kultúrházban. az ünnepi est keretében felszólal dr. Kovács István budapesti történész, fellép a budapesti Lengyel Szent Kinga kórus, a párkányi Viola Kristóf és Oláh Tamás (zongora), a Stilla Pectus énekkar, valamint a kéméndi Vasvirág és Bokréta néptáncegyüttes. A szervezők mindenkit tisztelettel meghívnak a rendezvényre, melynek célja a két nemzet kultúrájának megismerése, közelítése itt a Felvidéken is, ápolva a lengyel és a magyar nemzet ezeréves közös történelmi kapcsolatait az itt élőkben is.
A dunai limes világörökségi jelölési
dokumentációjáról tartanak konferenciát
2011. szeptember 5. - (mti)
A római kori dunai limes magyarországi és szlovákiai szakaszát érintő világörökségi jelölési dokumentáció első változatáról tartanak konferenciát kedden Budapesten - tájékoztatta Kulturális Örökségvédelmi Hivatal (KÖH), a nemzetközi projekt koordinátora az MTI-t. A megbeszélésen a magyar és a szlovák kutatók mellett nemzetközi világörökségi szakértők is részt vesznek. Tóth János Attila régész, a Kulturális Örökségvédelmi Hivatal munkatársa az MTI-nek elmondta, hogy a konferencia programján szereplő tervezet 121 magyarországi, Duna menti helyszínt tartalmaz. Az anyag részletesen bemutatja a lehetséges helyszíneket és készült egy kezelési terv is - fogalmazott Tóth János Attila, hozzátéve, hogy a konferencia második felében kerekasztal-beszélgetést folytatnak a dokumentumról. A régész kitért arra is, hogy a megbeszélésre meghívták azokat a külföldi szakértőket, akik tapasztalataikkal tudják segíteni a jelölési dokumentum elkészítését, például mert már saját országukban végigcsinálták a procedúrát vagy az UNESCO bírálóbizottságában dolgoztak. Tóth János Attila úgy vélte, a dokumentum végleges változata leghamarabb 2013-ra készülhet el, a jelölés elindításához még számos egyeztetést kell lefolytatni, ki kell alakítani például a költségvetést és létre kell hozni egy kezelő szervezetet is - ezek ugyanis a jelölés feltételei. A végső anyag a kormánnyal szorosan együttműködve készülhet csak el - szögezte le a régész, aki megemlítette: a kabinet többször kifejezte, hogy fontos számára a világörökségi jelölés, amely illeszkedni fog a Duna-stratégiába. A régész rámutatott: a feltáró munka jelentős részét már elvégezték, a helyszíneket feltérképezték, felkeresték a helyrajzi számok alapján a tulajdonosokat és az önkormányzatokat, hogy az együttműködési szándékukról szóló nyilatkozatot csatolhassák a dokumentumhoz. „Helyi támogatottság nélkül nem lehet sikeres a jelölési folyamat” - fogalmazott Tóth János Attila. A Danube Limes UNESCO World Heritage, azaz A Duna menti római limes UNESCO világörökségi nevezése programban Magyarország mellett Szlovákia, Lengyelország, Ausztria és Németország vesz részt. A kezdeményezés célja, hogy a római kori dunai limes közép-európai szakaszát mint az európai kulturális örökség részét képező régészeti emléket jelölje az UNESCO világörökségi listára. A római birodalom megerősített határvonala, a limes magyarországi szakasza (Ripa Pannonica) 2009 óta szerepel az UNESCO Világörökség Bizottságának hivatalos várományosi listáján. Az imperium határait egykor több ezer kilométeren át védő rendszerből Magyarország területére két nagy légiótábor és városi ranggal rendelkező település (Brigetio és Aquincum), 24-25 segédcsapattábor, számos időszakos tábor, több késő római erődítmény és mintegy kétszáz feltárt vagy ismert helyű torony, kiserőd, hídfőállás esik.
A gyenge termés miatt a gyümölcs-árak
növekedésére számítanak Szlovákiában
2011. szeptember 5. - (mti)
Az előzetes becslések szerint a jó minőségű gyümölcs 10-30 százalékkal drágulhat Szlovákiában - írja az Új Szó című pozsonyi napilap hétfői számában. Almából mintegy 15-20 százalékkal gyengébb termésre számítanak a tavalyi évhez viszonyítva és kajszibarackból is nagyjából hasonló mértékű csökkenés várható. Ugyanakkor őszibarackból a tavalyihoz képest 10-15 százalékkal gazdagabb a termés. „Az elmúlt húsz évben csak négy évvel ezelőtt volt még a mostaninál is silányabb termés, akkor mintegy 30 ezer tonnányi gyümölcs termett az országban, idén pedig körülbelül 36 ezer tonnával számolunk” - mondta az Új Szónak Marián Varga, a Szlovákiai Gyümölcstermesztők Szövetségének elnöke, aki az elmúlt évihez képest csaknem 25 százalékosra becsüli az idei átlagos terméskiesést. Szlovákia folyamatos gyümölcsimportra szorul. A hazai termelők a szükséglet nagyjából egyharmadát képesek előállítani. A déligyümölcsök nélkül Szlovákia lakossága évente mintegy 120 ezer tonna gyümölcsöt fogyaszt.
Regnum: Az orosz internacionalizmus
és a magyar nemzeti imperializmus szövetsége
2011. szeptember 6. - (galamus.hu)
A Regnum című orosz hírportálon Modeszt Kolerovnak, a portál főszerkesztőjének a cikke olvasható Akaratlan szövetséges, avagy Oroszország és a magyar nemzeti imperializmus címmel. A szerző szerint a történelmi Oroszország újbóli integrációját szükségszerűen bármely orosz hatalom fő külpolitikai céljának kell tekinteni, és úgy véli, hogy ebben Magyarországtól is sok tekintetben tanulni lehet. A szerző szerint a szégyenletesen passzív baltikumi orosz diplomáciának Lengyelország mutatja meg, hogyan kell megvédeni a honfitársak nemzeti érdekeit és jogait, délnyugaton pedig, Ukrajna, a Dnyeszter melléki terület, Moldova és Románia irányában pedig e téren a magyarok Oroszország „természetes szövetségesei” lehetnek. „Magyarország ugyanis szisztematikus, következetes és egészében sikeres nemzeti-imperialista politikát folytat a Szerbiában, Romániában, Szlovákiában és Ukrajnában, vagyis ’a történelmi Magyarország határai között’ élő, nagy létszámú magyar kisebbség újbóli integrálása érdekében” - fejtegeti a portál főszerkesztője:
http://www.galamus.hu/index.php?option=com_content&view
=article&id=88170:regnum-az-orosz-internacionalizmus-es-a-magyar-nemzeti
-imperializmus-szoevetsege&catid=79:kiemelt-hirek&Itemid=115
Orbán Viktor arca a Moszkva téren
2011. szeptember 6. - (hirszerzo.hu)
Kedden hajnalban Peking tér felirat és Orbán Viktor portréja fogadta a Széll Kálmán téri metróállomás homlokzatán az arra járókat. 4K! - Negyedik Köztársaság mozgalom A 4K! ifjúsági mozgalom ezzel az akcióval próbálja szorosabbra fűzni a kínai-magyar baráti kapcsolatokat, reagálva Orbán Viktor korábbi kijelentéseire. Fotók:
http://hirszerzo.hu/belfold/20110906_peking_ter_foto_szell_kalman
Eladhatóvá teszi a Fideszt a TV2
2011. szeptember 6. - (nepszava.hu)
Hétperces Orbán-epizód a koraesti Tényekben, riport a sportos Szijjártóról az Aktívban, Rogán Antal pedig önmagát alakítja a Jóban Rosszban című szappanoperában. Két nap mérlege a Fidesz és hívei által egykoron „balliberális” lakájmédiumnak titulált TV2 műsorkínálatából, de ez csak csepp a tengerben:
http://www.nepszava.hu/articles/article.php?id=467829
A személyi kultusz kiépülésének jelei
2011. szeptember 6. - (nepszava.hu)
A parafa faliújságon Orbán Viktor képe és pályafutása van kifüggesztve. Bal felső sarokban a fiatal OV. Aztán ahogy cseperedett, még a szerelmei is fel vannak tüntetve. Komolyan mondom, az ájulás kerülgetett a látványtól. Aztán az is kiderült, hogy ügykezelőből egyik napról a másikra kinevezett főosztályvezető lett. Ez a jövő?
http://www.nepszava.hu/articles/article.php?id=467793
„Retorikailag nincs lejjebb”
A Jobbik az „Alaptörvény Asztaláról”
2011. szeptember 5. - (mti)
A Jobbik szerint az alaptörvény asztalának megalkotását és az ahhoz kapcsolódó kommunikációt „bármely bolsevik diktatúra megirigyelhetné” - jelentette ki Z. Kárpát Dániel. Az ellenzéki politikus szerint az alaptörvény asztalának kötelező felállítása az önkormányzatoknál „tökéletesen demonstrálja azokat a katasztrofális állapotokat és azt az agyi mélypontot, amit a kormányzatnak sikerült elérnie Magyarországon”:
http://hvg.hu/itthon/20110905_jobbik_alaptorveny_asztala
Zaklatás miatt hallgatták ki Zagyva György Gyulát
2011. szeptember 6. - (mti)
Két rendbeli, személy elleni erőszakos cselekménnyel fenyegetve, társtettesként elkövetett zaklatás vétségének megalapozott gyanúja miatt hallgatta ki a Központi Nyomozó Főügyészség kedden Zagyva György Gyulát, a Jobbik országgyűlési képviselőjét:
http://ujszo.com/online/kulfold/2011/09/06
/zaklatas-miatt-hallgattak-ki-zagyva-gyorgy-gyulat
Kövér: A nemzet jövője közös érdekünk
2011. szeptember 5. - (fidesz.hu)
Itt az ideje annak, hogy őszintén beszéljünk karról, hogy az elmúlt húsz évben mi történt és mi nem történt meg a nemzetpolitikában - jelentette ki a Duna TV Heti Hírmondó című műsorában Kövér László, akit szombaton a Magyar Polgári Párt Országos Tanácsán a szervezet tiszteletbeli elnökévé választottak:
http://www.fidesz.hu/index.php?Cikk=167884
A Hídnak nincs semmiféle kapcsolata a Fidesszel
2011. szeptember 5. - (mti)
Solymos László, a szlovákiai kormánykoalícióban részt vevő Híd párt parlamenti frakciójának elnöke szerint pártjának sincs semmiféle kapcsolata a Fidesszel, bár a tavalyi szlovákiai parlamenti választások előtt, s utána is megpróbálkoztak a kapcsolatfelvétellel. „A parlamenti választások után, de előbb is, megpróbálkoztunk korrekt partneri kapcsolatot létesíteni. Igyekezetünket elutasították. Ez a Fidesz döntése. Mi ezzel most nem foglalkozunk. Ezt olyan kérdésnek tekintjük, amit nekik kell megoldaniuk” - nyilatkozta a SITA hírügynökségnek hétfőn a szlovákiai magyar politikus. Hozzátette: A Fidesz egyértelműen elutasította a Hidat, s a Híd most ezen nem tud változtatni. „Sajnáljuk, mert ez felesleges dolog, nem szolgálja az ügyet. Nagyon sok olyan dolog van, amellyel kapcsolatban meg tudnánk találni a közös hangot” - jelentette ki Solymos. A frakcióvezető szerint a Híd Fidesz általi elutasításának okai Kövér Lászlónak, az Országgyűlés elnökének közelmúltban tett kijelentéséből kiolvashatóak. Kövér olyan kisebbségi pártokat emlegetett, amelyek kollaborálnak az adott ország többségi pártjaival. „Nem tudom, hogy ez az ő felfogásukban mit jelent. Mi a partneri együttműködést nem tartjuk kollaborációnak. Semmi esetre sem” - jelentette ki. Kifejtette: Szlovákiában korrekt kapcsolatokra van szükség. „Ehhez partnerek kellenek. Néha bánt minket, hogy koalíciós partnereink bizonyos esetekben - például a kettős állampolgárságról szóló törvénnyel, vagy a kisebbségi nyelvtörvénnyel kapcsolatban - kissé bizalmatlanul viszonyulnak egy bizonyos kisebbséghez. Ennek a bizalmatlanságnak nem kellene léteznie, mert máskülönben nem tudunk előrelépni. Ha bizalmatlanul tekintünk egymásra, akkor soha nem tudunk olyan közel kerülni egymáshoz, hogy a problémákat a minimumra csökkentsük” - magyarázta a helyzetet a politikus. Elmondta: a Hidat nem hívják meg a Kárpát-medencei Magyar Képviselők Fórumának (KMKF) tárgyalásaira sem. „Ezzel kapcsolatban ott látunk problémát, hogy a KMKF a magyar parlament alá tartozik. Másban nem” - húzta alá Sólyom. Abban szerinte nincs probléma, hogy magyar nemzetiségű képviselők találkoznak, információt cserélnek, és kapcsolatokat építenek ki egymással.
3,3 százalékkal bővült a szlovák gazdaság
2011. szeptember 6. - (mti)
Szlovákia bruttó hazai terméke (GDP) - szezonális hatásoktól megtisztított adatok szerint - 3,3 százalékkal nőtt a második negyedévben az első negyedévi 3,5 százalékos növekedést követően - közölte második becslését a szlovák statisztikai hivatal kedden. Az előző negyedévhez képest 0,9 százalékkal nőtt a szlovák GDP az áprilistól júniusig terjedő időszakban az első negyedévi 1,0 százalék után. A kedden nyilvánosságra hozott adatok megfelelnek az augusztusi gyorsbecslésben közölteknek. A lakossági fogyasztás éves szinten stagnált a második negyedévben az első negyedévi 0,1 százalékos visszaesés után. A beruházások 6,2 százalékkal nőttek az első negyedévi 1,2 százalékos bővülés után. A statisztikai hivatal tájékoztatása szerint a kivitel éves szinten 12,4 százalékkal, míg a behozatal 9,0 százalékkal nőtt Szlovákiában a második negyedévben az első negyedévi rendre 15,8 százalékos, illetve 11,3 százalékos bővülés után. A GDP kormányzati komponense 4,3 százalékkal esett vissza az előző év hasonló időszakához képest a január-márciusi 2,5 százalékos csökkenést követően. Eduard Hagara, az ING Bank elemzője szerint a szlovák gazdaság kilátásai romlottak az elmúlt hónapokban, elsősorban a külföldről érkező rossz hírek, azaz a világgazdaság lassulásának Németországra gyakorolt hatása miatt. Az év második felében a növekedési ütem további lassulása várható, így az idei GDP- növekedés 3,2 százalékra mérséklődik. A pozsonyi kormányzat az idei év egészére 3,3 százalékos növekedést vár az előző évi 4,0 százalék után. A szlovák GDP 2009-ben 4,8 százalékkal visszaesett.
Céget alapít az OVIT a magyar-szlovák gázvezeték megépítésére
2011. szeptember 6. - (mti)
Kétmilliárd forint jegyzett tőkével alapít leányvállalatot az OVIT, Országos Villamostávvezeték Zrt. a magyar-szlovák gázvezeték magyar szakaszának megépítésére és üzemeltetésére - közölte az OVIT a kedden hozott közgyűlési döntést az MTI-vel. A Magyar Gáz Tranzit Zrt. a Magyar Villamos Művek csoporthoz tartozó OVIT földgáz igazgatóságának kiválásával jött létre és várhatóan a jövő év elején kezdi meg a működését. A közlemény emlékeztet arra, hogy a Mol csoport tagja, az FGSZ Földgázszállító Zrt. a szlovák Eustream a.s. céggel együtt európai uniós támogatást nyert el a projekt megvalósításához. Az FGSZ később elállt az ügylettől, a Nemzeti Fejlesztési Minisztérium pedig levélben kérte az Európai Bizottságot, hogy az elnyert 26 millió euró támogatást az OVIT-ra ruházza át.
A Smer nyerne, a SNS és az MKP sem jutna a parlamentbe
2011. szeptember 6. - (sita)
A legnépszerűbb politikai párt továbbra is a Smer - derült ki az MVK ügynökség legújabb felméréséből, mely szerint a Híd 9,7 százalékot szerezne, ha most lennének a parlamenti választások. Az MKP nem jutna a parlamentbe, ahogy az SNS is kiesne. A közvélemény-kutatás szerint Robert Fico pártja nyerné a parlamenti választásokat, 36,1 százalékkal, ezzel a Smer 70 mandátumot szerezne a szlovák parlamentben. A második legnépszerűbb párt az SDKÚ, mely 13,2 százalékot szerezne (26 mandátum), a harmadik helyen a KDH végezne, 9,9 százalékkal (19 mandátum). A liberális SaS lenne az ötödik, utolsó párt, amely átlépné a parlamentbe jutás 5 százalékos küszöbét, Sulík pártja 8,7 százalékot szerezne, ezzel 17 mandátuma lenne. Nem jutna a parlamentbe sem az SNS (4,2 %), sem az MKP (3,9 %), sem a HZDS (3,2 %). A felmérést augusztus 23. és 29. között végezték 1038 embert megkérdezésével.
Fico: Leváltani Radičovát
2011. szeptember 5. - (Új Szó)
Az ellenzék először fogja kezdeményezni Iveta Radičová kormányfő leváltását a parlamentben. A Smer tegnap bejelentette: várhatóan ma benyújtja az ezzel kapcsolatos képviselői indítványát. A miniszterelnökkel szembeni bizalmatlansági indítványról előreláthatólag szeptemberben szavazhatnak a képviselők. A leváltás oka: Ficoék szerint Radičová nem képes vezetni a kormányt, és felelős a kabinet korrupciós ügyeiért, konkrétan a kassai adóhatóság botrányos épületbérlésének ügyében. A miniszterelnök bukásának gyakorlatilag nincs esélye, a koalíciós pártok egyike sem fogja azt megszavazni. Ráadásul most rendezettebbek is a kapcsolatok a kormányon belül, mint például tavasszal voltak. A parlament ma kezdi szeptemberi ülését, melyen több alkotmánytörvényről és alkotmánymódosításról is szavazni fognak a képviselők. Kérdéses: milyen sikerrel.
Magyar Wikileaks iratok
2011. szeptember 6. - (magyarinfo.blog.hu)
Egyre több Magyarországot érintő Wikileaks anyag került nyilvánosságra, hogy kicsit megkönnyítsük a feldolgozást, összeszedtük a legfontosabb anyagokat, és 2-3 mondatban leírtuk miről szólnak. Ezek az íratok azért fontosak, mert egy külföldi nagyhatalom nagykövetségének szempontjából segítenek megérteni Magyarország politikai viszonyait. Ami fontos, ezek az iratok nem tények, csupán az amerikai nagykövetség nézőpontját és információit tükrözik. A cikkek nagyon nagy része az Origotól, mint magyar forrástól vettük, a 4 eddigi legfontosabb cikket pedig holnapra hagytuk egy külön posztba.
http://magyarinfo.blog.hu/2011/09/06/magyar_wikileaks_iratok_i
Tényleg megverték Malina Hedviget. A pozsonyi amerikai nagykövetség az ügyet ismertető jelentésében szlovák belügyi forrásokra hivatkozva alította, hogy tényleg megverték a magyar származású diáklányt. Az ügy érdekessége, hogy a távirat időpontjában ezt a szlovák belügyminisztérium tagadta. Bővebben itt olvashatod:
http://www.origo.hu/nagyvilag/20110826-wikileaks-a-szlovak-
belugyminiszterium-is-tudta-hogy-megvertek-malina-hedviget.html
WikiLeaks: Maďarič nézetei fasiszták
A nagykövetség többször kitért a nyelvtörvény módosítására is, Marek Maďarič kulturális miniszterről azt írta, érvelése egy hozzá közel álló munkatársa szerint nemcsak nacionalista, hanem egyenesen fasisztoid. A több száz oldalas jelentésekből mindeddig az a 2009 októberében készült kavarta a legnagyobb port, melyben a pozsonyi nagykövetség arról írt, hogy Fico mindent megtett annak érdekében, hogy a bársonyos forradalom 20. évfordulója előtt legalább öt percre fogadja Barack Obama amerikai államfő:
http://ujszo.com/online/kozelet/2011/09/06/wikileaks-madaric-nezetei-fasisztak
Slota: Fico közönséges seggnyaló
2011. szeptember 6. - (Demecs Péter - Új Szó)
Seggnyalásnak nevezte tegnap Ján Slota SNS-elnök azt, hogy Robert Fico még kormányfőként azért könyörgött az amerikai nagykövetségnek, hogy ha csak öt percre is, de fogadja őt Barack Obama amerikai elnök. „Számításai egyértelműek: valamit akar tőlünk, konkrétan találkozót Obamával. Megnyilvánulásainak többségét, például a NATO afganisztáni missziójának támogatását, ebből a szemszögből kell látni” - olvasható a nagykövetség diplomáciai táviratában, amelyet a Wikileaks portál hozott nyilvánosságra. A jelentés szerint Fico a 2010-es választások előtt ideálisnak tartana egy közös fényképet Obamával. „Ilyen mértékű seggnyalás méltatlan egy miniszterelnökhöz, a nagykövetség válasza is minden bizonnyal méltó volt ehhez a megalázkodáshoz” - nyilatkozta Slota. Fico tegnap megismételte, hivatala nem készített elő találkozót az amerikai elnökkel, és nem kommentálja a nagykövetség alkalmazottjának szubjektív jelentését. „Amikor a diplomata jelentést ír, a saját véleményét írja le” - mondta. A nagykövetség jelentései arról is beszámolnak, hogy a 2004-es egészségügyi reform elfogadásakor korrupcióra került sor a parlamentben, a Penta-csoport állítólag több független képviselőt is lefizetett, hogy megszavazzák a törvénymódosításokat. „Hat törvénymódosítás ment át könnyedén a független képviselők támogatásával” - olvasható a táviratban. A nagykövetség „megbízható forrásból tudja, hogy kétmillió koronát fizettek minden képviselőnek”, aki hajlandó volt támogatni a reformot - hogy konkrétan hány honatyát kellett lefizetni, nem tudják. Martin Danko, a Penta szóvivője badarságnak nevezte és természetesen cáfolta a hírt. Egy másik távirat arról számol be, hogy a 2006-os parlamenti választások után komoly feszültséget okozott a Smer képviselői között az SNS-el való koalícióra lépés, főleg Pavol Paška és Robert Kaliňák ellenezte, utóbbi ráadásul azt fontolgatta, hogy kilép a pártból. „A legerősebb politikai pártnak nem volt más választása, csak a HZDS-el és az SNS-el alkotott koalíció, mivel a KDH nagyon határozatlan volt ebben a kérdésben, az MKP-nak pedig eltúlzott követelései voltak” - írták a jelentésben, hozzátéve: a Smer kül- és belpolitikai téren mindig azzal a véleménnyel értett egyet, amelyből a legtöbb haszna származott.
WikiLeaks: Fico alattomossága is
mérgezte a szlovák-magyar viszonyt
2011. szeptember 3. - (Új Szó)
„Alattomoskodó” Robert Ficoról, a feszültséget szító magyar és szlovák radikálisokról, kicsinyes politikai vezetőkről írnak a pozsonyi és budapesti amerikai nagykövetségek a WikiLeaks által kiszivárogtatott, a közelmúlt magyar-szlovák politikai viszonyát értékelő táviratokban. A két ország viszonya az amerikaiak szerint problémás és hullámzó, a bizalmatlanság nem csak az egyik bűne. „Lehet, hogy egy szép kapcsolat kezdete, de még nem tartunk egészen ott” - értékelte a pozsonyi amerikai nagykövetség Bajnai Gordon magyar és Robert Fico szlovák kormányfő szécsényi találkozóját, illetve az arra érkező szlovák politikai reakciókat 2009 őszén. A két ország közötti viszonyt rendkívül elmérgesítette a szlovák államnyelvtörvénynek a pozsonyi parlamentben 2009 júniusában elfogadott, szeptember 1-én életbe lépett szigorítása, amelyet tovább rontott, hogy augusztus 21-én Szlovákia nem engedte be területére Sólyom László magyar köztársasági elnököt. A WikiLeaks által kiszivárogtatott, érzékeny minősítésű táviratban megjegyezték, Fico arra használta fel a rossz viszony kiegyensúlyozására szervezett találkozót követő közös sajtótájékoztatót, hogy bevigyen pár ütést a magyar nacionalistáknak:
http://www.origo.hu/itthon/20110902-wikileaks-usa-amerikai
-diplomacia-pozsonyi-es-budapesti-amerikai-nagykovetsegek-a.html
Titkos paktum - Bin Laden egykori testőre szlovák lett
http://www.mno.hu/portal/807825
Orbán: Az nem számít, amit a kampányban mondok
2011. szeptember 5. - (Népszabadság)
Hagyják figyelmen kívül, amit a kampányban mondok - két, a WikiLeaks által kiszivárogtatott amerikai diplomáciai távirat szerint erről beszélt a 2006-os választások előtt diplomatáknak Orbán Viktor. „[Orbán Viktor] legutóbbi kijelentéseit a versenyképesség fontosságáról, az adórendszer megreformálásáról és a költségvetési fegyelem fenntartásáról üdvözlik a befektetők, de különösen a vállalati vezetők aggódva emlékeztetnek a 2006-os választás előtti kijelentéseire, amikor a választási ígéreteit firtató kérdésekre válaszolva biztosította őket arról, hogy 'hagyják figyelmen kívül, amit mondok'„ - olvasható az egyik, 2008 áprilisi diplomáciai táviratban, amit a WikiLeaks szivárogtatott ki és az origo.hu közölt. A távirat April H. Foley korábbi nagykövet aláírásával jelent meg. Az origo.hu egy 2006 szeptemberi táviratot is idéz, amiben hasonlóan fogalmazott Orbán Viktor. Ez a távirat Gyurcsány Ferenc őszödi beszédének kiszivárgása után, de az önkormányzati választás előtt íródott. A portál által idézett távirat szerint Orbán hasonló kijelentést tett különböző európai uniós nagykövetek előtt. „Annak ellenére, hogy Orbán hétvégén kijelentette, hogy 'soha nem hazudtam a magyar embereknek', diplomata kollégáink tisztán emlékeznek arra, hogy a kampányban az európai uniós nagykövetekkel való találkozás során azzal bíztatott, hogy 'ne figyeljenek arra, amit a megválasztásomért mondok' és megígérte, hogy radikális reformokat fog véghezvinni” - olvasható a táviratban. A cikk szerint a nagykövetség azt írta, emiatt sokan kétkednek abban, hogy Orbán olyan helyzetben van-e, hogy az őszödi beszéd megjelenése után „megkövezhesse” Gyurcsányt. Az origo.hu munkatársán keresztül kereste Orbán Viktort, hogy a táviratokban megjelent állítások valódiságáról kérdezze. A miniszterelnök szóvivője közölte, hogy „az amerikai szórakoztatóipar napról napra megjelenő újabb és újabb fejezeteivel nem kívánunk foglalkozni”. Szerinte „az ilyen esetek csak arra jók, hogy az amerikai diplomáciát abszurd és komolytalan színben tüntessék fel”. A 2008-as elemzés latolgatja a párt esélyeit a 2010-es parlamenti választásokon. Foley szerint a Fidesz példátlanul népszerű, és a Gyurcsány Ferenc kormányát övező, széleskörű elégedetlenség miatt egyértelmű befutónak tűnik a 2010-es parlamenti választáson. Az is kiderül, hogy Orbán már 2008-ban teljesen biztos volt 2010-es győzelmében. A távirat foglalkozik a Fidesz belső erőviszonyaival is. A nagykövetség szerint Orbán uralja a párt döntéshozását (és állítólag költségvetését is). „Eredetileg Orbán, Áder János és Kövér László triumvirátusa tette a Fideszt politikai szereplővé Orbán vezetésével. Áder azonban partvonalra került, annak ellenére, hogy parlamenti elnökhelyettes, Kövér pedig kevesebbet szerepel a nyilvánosság előtt, mióta a párt titkosszolgálati és nemzetbiztonsági szakértője lett” - olvasható a 2008-as értékelés a origo.hu cikkében.
Mindenkiről kiderült valami mocskos
http://www.168ora.hu/itthon/wikileaks
-mindenkirol-kiderult-valami-csunya-81828.html
Románia felől jött volna az amerikai GMO-biznisz
http://nol.hu/kulfold/romania_felol_jott_volna_az_amerikai_gmo-biznisz
Szijjártó: A showbiznisz része az orbános WikiLeaks-akta
http://hvg.hu/itthon/20110905_szijjarto_orban_wikileaks
Kósa ki akarta ütni a nyeregből Orbán Viktort?
http://gondola.hu/cikkek/77759-Kosa_ki_akarta_ut
ni_a_nyeregbol_Orban_Viktort_.html
Bosszantotta a Külügyet a különc magyar nagykövet
http://www.origo.hu/itthon/20110905-wikileaks-kulugyminiszterium
-simonyi-andras-korabbi-washigntoni-nagykovetet-ert-kritikak.html
Globális nyitás a magyar külpolitikában
2011. szeptember 6. - (mno.hu)
„Nem volt könnyű ez az esztendő, ugyanakkor a magyar külpolitika szempontjából egyértelműen sikeresnek tekinthető” - fogalmazott lapunknak nyilatkozva Martonyi János. A külügyminiszter a napokban lezajlott nagyköveti értekezlet kapcsán elmondta, a magyar külpolitika fő irányait több mint egy évvel ezelőtt megszabtuk, és ezen az úton haladunk tovább. Mint megjegyezte, a világgazdasági helyzet valóban nem a legkedvezőbb, a célok azonban nem változtak:
http://www.mno.hu/portal/807777
Kertész Ákos: „A magyar genetikusan alattvaló”
Kossuth-díjas írót támad a Fidesz és a Jobbik
2011. szeptember 5. - (168ora.hu)
Elfogadhatatlannak és menthetetlennek tartja a parlament kulturális és sajtóbizottságának fideszes elnöke Kertész Ákos írónak az Amerikai Népszavában megjelent nyílt levelében foglaltakat. L. Simon László szerint Kertész Ákos átlépett egy határt. (…) Az Amerikai Népszavában múlt hétfőn megjelent nyílt levélben Kertész Ákos úgy fogalmaz: „a magyar genetikusan alattvaló. József Attila talált mentséget: „ezer éve magával kötve, mint a kéve sunyít, vagy parancsot követ.” De ez nem mentség arra, hogy a magyar a legsúlyosabb történelmi bűnökért sem érez egy szikrányi lelkiismeret furdalást, hogy mindent másra hárít, hogy mindig másra mutogat, hogy boldogan dagonyázik a diktatúra pocsolyájában, röfög és zabálja a moslékot, és nem akar tudni róla, hogy le fogják szúrni. Hogy se tanulni, se dolgozni nem tud és nem akar, csak irigyelni, és ha módja van legyilkolni azt, aki munkával, tanulással, innovációval viszi valamire. Ma már a második világháború borzalmaiért, a Holocaustért egyedül a magyar a felelős, mert a magyar nép az (a német néppel ellentétben), amelyik se be nem vallotta, meg nem gyónta a bűneit, se töredelmes bűnbánatot nem tanúsított, se meg nem fogadta, hogy soha többé, se bűnbocsánatért nem esdekelt. Így aztán nem is kapott soha föloldozást!”
http://www.168ora.hu/arte/kossuth-dijas-irot-tamad-a-fidesz-es-a-jobbik-81886.html
Ugró Miklós: Sorstragédia
http://www.mno.hu/portal/807931
A hét trollja: Kertész Ákos
2011. szeptember 5. - (hirszerzo.hu)
Az örök magyar határpör folytatódik. A kavicsot a pocsolyába ezúttal Kertész Ákos író dobta be, aki szerint a magyar nép „genetikailag alattvaló”, „röfög és zabálja a moslékot, és nem akar tudni róla, hogy le fogják szúrni”. Kertész kemény írására meg is jött a reakció jobbról, akik ismét magyargyűlöletet és Landeszmann rabbit kiáltottak. Nincs új a nap alatt, csak ugyanaz a dühödt és szomorú frusztráció balról-jobbról:
http://hirszerzo.hu/belfold/20110905_kertesz_akos_vita
Hamis alapokra építik az új költségvetést
Ezt Orbánék sem gondolhatják komolyan
2011. szeptember 5. - (168ora.hu)
Megoldhatatlan feladat vár a mai-holnapi kormányülésre, hogy olyan 2012-es költségvetést állítsanak össze, amely egyrészt tartja a hiánycélt, másrészt - az ígéretek szerint - nem megszorításokra épül. A feladványt nehezíti, hogy Matolcsy miniszter a múlt héten még csak egy számok nélküli alapverziót tudott felmutatni, és az sem segít, hogy az utóbbi napok kormányzati helyzetértékelő nyilatkozatai köszönő viszonyban sincsenek a realitásokkal:
http://www.168ora.hu/buxa/adocsokkentes-2012-es-
koltsegvetes-hiany-orban-kormany-81870.html
Nem éppen innovatív büdzséírás
2011. szeptember 6. - (nepszava.hu)
A kormány már csak az alkoholistákban, a dohányosokban a szerencsejáték-függőkben és a nyugdíjasok végtelen türelmében bízhat. Velük igyekszik menteni az idei és a jövő évi költségvetést, betömni a negyedévenként jelentkező újabb és újabb lyukakat. Tegnap immár második alkalommal tárgyalta a kabinet a büdzsét, anélkül, hogy akárcsak egy szám is nyilvánosságra került volna, bármilyen útmutatást nyújtva a közvéleménynek:
http://www.nepszava.hu/articles/article.php?id=467917
Így forgatja fel az országot alapjaiban a Fidesz
Se ajtó, se ablak! - Törvényhozási tervek és trükkök
2011. szeptember 5. - (168ora.hu)
Az őszi ülésszakon a kormány számos új törvényjavaslat elfogadását tervezi a munka törvénykönyvének módosításától kezdve az önkormányzati világ átalakításáig és a választások újraszabályozásáig. Mennyiben írják át életünket az új paragrafusok, s mit léphet az ellenzék egy nemcsak kétharmados erőfölénnyel, de parlamenti trükkökkel is operáló többséggel szemben?
http://www.168ora.hu/itthon/parlament-torveny
-onkormanyzat-koltsegvetes-kepviselo-lendvai-81542.html
Befuccsol az üzlet
Matolcsy ország-világ előtt nevetségessé tette magát
2011. szeptember 5. - (168ora.hu)
Amikor egy politikai rendszer autoriterré válik, és a demokrácia legalább megközelítően normális légkörét felváltja a kételymentes igazodás kormányzati pressziója, olyankor különféle posztokon törvényszerűen megjelenik a gyakorló idiotizmus. Némelyekben működni kezd valami pszichés vágy, hogy a tökéletesnél is jobban megfeleljenek a felsőbbség iránti lojalitás igényének, és élnek a lehetőséggel, hogy az abszurditásig fokozhatják személyes odaadásukat. Ami aztán többnyire kínos ugyan a „fentieknek” - nehogy már azt higgyék róluk, hogy ők netán elvárják ezt a bornírtságot, de azért nem sietik el a szerencsétlenül mulatságossá vált vazallus kirúgását:
http://www.168ora.hu/velemeny/pava-zsolt-matolcsy-orban
-gazdasag-chikan-mellar-varga-mihaly-81540.html
Három részre szakadt
2011. szeptember 6. - (nepszava.hu)
Az ország egyre látványosabban kettészakad és a leszakadók száma egyre csak gyarapodik. Az őszi megszorítások csomagjával a kormány most éppen az újabb leszakadók létrehozásán munkálkodik, tervez is és végez is. A média is telisteli van nap-nap után a kettészakadó országnak és a leszakadók keserveinek bemutatásával. Ez a kép bármennyire reális is bizonyos tekintetben, alapjában véve mégiscsak félrevezető. Az igazán érdemi üzenet ugyanis az lenne, hogy ország mindinkább három részre szakad társadalmilag, és ez jelenti a legnagyobb problémát már az őszi politikai szezon számára is:
http://www.nepszava.hu/articles/article.php?id=467781
Kerék Bárczy Szabolcs: Neofiták
2011. szeptember 6. - (Népszabadság)
Nem lehet valaki úgy demokrata, hogy nem áll ki nyíltan a demokratikus intézmények mellett, vállalva a konfliktust akár a jogállami normákat megsértő korábbi barátaival. Nem lehet valaki úgy a piacgazdaság híve, ha nem védi körömszakadtáig a szabályozott verseny szabadságát. A most észbe kapó közgazdászok visszaszerezhetik megtépázott szakmai és politikai hírnevüket, de ehhez még sok, szakmailag hiteles gesztust kell tenniük; túl sok köpönyeg fordult már meg itt, hogy ne legyünk gyanakvóak. Magyarország érdekében reménykedjünk a neofiták őszinteségében, de még ne öleljük őket a keblünkre:
http://nol.hu/velemeny/20110906-neofitak
Szegő Iván Miklós: Szuverenitás - Túlköltekezés - Összeomlás
2011. szeptember 5. - (hvg.hu)
Feltűnő a hasonlóság a 2010-11-es magyar gazdaságpolitikai jelszavak és 1938-as Darányi-kormány propagandája között. Míg mostanában az Orbán-kormány büszke arra, hogy „kipaterolta” az IMF-et, a második világháború előtt egy évvel azt ünnepelték, hogy a Népszövetség megszüntette Magyarország pénzügyi ellenőrzését, és ezzel visszaszereztük gazdasági szuverenitásunkat:
http://hvg.hu/gazdasag/20110905_memento_1938_penzugyi_ellenorzes_nepszove
A vezérigazgató nem lemondott, kirúgták…
2011. szeptember 5. - (hvg.hu)
Városházi és BKV-s forrásaink a BKK-val való szakmai konfliktusokat sejtik Kocsis István lemondásnak álcázott menesztése mögött. A közlekedési központhoz közeli informátorunk szerint viszont az MVM-es ügyek miatt vált tarthatatlanná a távozó vezérigazgató:
http://hvg.hu/itthon/20110905_kocsist_valojaban_kirugtak
Fent döntöttek Kocsisról
http://www.nepszava.hu/articles/article.php?id=467909
Gyurcsány is beleszólt: hogyan lett Kocsis BKV-vezér?
http://hvg.hu/itthon/20110905_kocsis_bkv_kinevezes
Mártírt csinálhatnak Gyurcsányból
2011. szeptember 6. - (fn.hu)
Ma dönt a mentelmi bizottság, javasolja-e Gyurcsány Ferenc kiadatását az ügyészségnek. A volt miniszterelnököt hivatali visszaéléssel gyanúsítják a sukorói kaszinóberuházás kapcsán. Az érintett tagadja a vádakat. - „A franc se akar mártír lenni. Ki akar becsukva lenni? Én nem. De minden pátosz nélkül mondom, nyugodtan vállalom sorsomat ezekkel a brigantikkal szemben. Ármányuk nem fog rajtam.”
http://www.fn.hu/baleset_bunugy/20110905/martirt_csinalhatnak_gyurcsanybol
Nem asszisztál kiadatásához Gyurcsány
http://www.nepszava.hu/articles/article.php?id=467901
Megtörténhet, hogy Orbán lemond
2011. szeptember 5. - (hirszerzo.hu)
Orbán kényes annyira a hírnevére, hogy egy szép napon ráébredhet: nem megy neki. Esetleg azok hozzák tudomására, akikre rá van utalva. És akkor megtörténhet, hogy szép elegánsan fölfelé vagy oldalt buktatja magát, természetesen nem a „lemondás” szót használva, megnyugtatva híveit, hogy továbbra is bűvöletes beszédeket mond majd, és rajta tartja kezét az ütőéren:
http://hirszerzo.hu/publicisztika/20110905_tokfalvi_valsag_publi
Megérteni Orbánt
2011. szeptember 4. - (torokgaborelemez.blog.hu)
Nem kétséges, a politikai szereplők olykor a történelem bábui, vannak azonban olyan helyzetek, amelyekben fontos lehet a döntéshozó személye, és akadnak olyan politikusok, akiknek a habitusa, a mozgása önálló magyarázó tényezővé válhat. Orbán Viktor kétségtelenül ilyen figura. Biztos vagyok abban, hogy nélküle egészen másként alakult volna a legújabbkori magyar politika. (…) Lehet természetesen szebben politizálni, bizonyára lehet nemesebb, igazabb célokért küzdeni, ám mindaddig, amíg a többiek nem tudják azt, amit Orbán Viktor tud, pozíciója megingathatatlan marad:
http://torokgaborelemez.blog.hu/2011/09/04/392_megerteni_orbant_3?utm_source
=ketrec&utm_medium=link&utm_content=2011_09_05&utm_campaign=index
Lakner Zoltán: Hátha
2011. szeptember 3. - (Új Szó)
„Átírja az Orbán-kormány terveit a gazdaság lassulásáról tanúskodó adat. A miniszterelnök a nyilvánosság elé is állt, hogy világossá tegye: tisztában van azzal, hogy a lassabb növekedés kevesebb bevételhez juttatja a büdzsét, emiatt lépéseket kell tennie. (...) A kormányfő szerint a magyar gazdaság növekedésével nincs probléma, mert bár lehetne nagyobb, mégis felülmúlja az európai átlagot. Ha az ember megnézi a 27-ek vagy az euróövezet számsorait, éppenséggel ennek az ellenkezőjét látja; átlag alatt vagyunk, ahogyan a második Gyurcsány-kormány idején is. A Fidesz teljes joggal mutogatott ellenzéki korában a visegrádi országok adataira, amelyekből az látszott: a magára egykor éllovasként gondoló Magyarországot elhagyták a többiek. A kormányzó Fidesz viszont nem veszteget szót arra, hogy Magyarországét Csehország és pláne Szlovákia, meg Lengyelország tempója is felülmúlja”:
http://ujszo.com/online/velemeny-es-hatter/2011/09/03/hatha
Slotáék megadóztatnák a bankokat
2011. szeptember 3. - (Új Szó)
Kiegyensúlyozatlan a jövő évi költségvetés tervezete a Szlovák Nemzeti Párt (SNS) szerint. A Ján Slota vezette ellenzéki politikai erő szerint a deficitet végre nem a leggyengébb társadalmi rétegek további terhelésével kellene visszaszorítani, hanem az államnak kellene takarékossá válnia. Anton Danko, az SNS alelnöke úgy véli, meg kellene adóztatni a monopolhelyzetben lévő vállalatokat és a bankokat. A párt elnöksége hétfői tanácskozásán a belpolitikai helyzettel, az oktatás- és egészségügy gondjaival, valamint a kormánynak az euróövezeti mentőcsomaggal kapcsolatos tétlenségével fog foglalkozni.
Slota mindenki ellen
2011. szeptember 5. - (hirek.sk / aktualne.sk)
A Szlovák Nemzeti Párt elnöke, Ján Slota dicséri a Szabadság és Szolidaritás pártját, hogy nemet mond az euró-mentőcsomagra. Pártja biztosan Sulíkkal tart, és nemet mond az elképzelésre a parlamentben. S ezt várja Robert Ficotól és az Irány-Szociáldemokrácia párttól is. Görögország bukjon el, ha felelőtlen volt, „s ne a szegény szlovák emberek pénzét akarja, amikor még ma is 1000 eurós nyugdíjakat osztogat”, mondta Ján Slota pártja elnökségi ülése után. További „válságkezelő javaslata”, hogy fizessenek extra adót a német és a francia bankok meg a monopóliumok, amelyek meggazdagodtak a hitelezésen. „Majd ha a mi orvosaink és egészségügyi nővéreink is annyit keresnek, mint a nyugatiak, akkor segítsünk” - szögezte le. Ján Slota ezt követően a szeptember elsejei komáromi szimpátiatüntetésre is kitért. Egy füst alatt szidta az MKP-t és a Most-Hídat, amiért a hatályos szlovák állampolgárság elleni tüntetés megvalósult. „Leírhatatlan szemtelenség, hogyan lépnek fel az MKP és a Most-Híd politikusai - háborgott. - Úgy beszélnek, mint akik Budapestről jöttek. Elszomorítóbb, hogy elmentek támogatni őket a marxista és bolsevik ideológiával megfertőzött személyek, Miroslav Kusý és Grigorij Mesežnikov is” - fűzte még hozzá, azzal folytatva, hogy a tüntetésen egyetlen szlovák zászló sem volt, csak magyar. További szemtelenségnek meg azt nevezte, hogy a magyar államfő Romániában a magyar állampolgárság felvételére buzdította a magyarokat. „Ez is azt bizonyítja, amiről az SNS évek óta beszél”. A magyarok mosolyogva menetelnek afelé, hogy „Trianon eltűnjön a föld színéről. Mérföldes léptekkel közelednek hozzá“ - intette a hallgatóságot.
Megemlékezés a pozsonyi Petőfi-szobor
leleplezésének 100. évfordulóján
2011. szeptember 4. - (Új Szó)
A Petőfi Sándor Emlékmű Bizottság, a Magyar Köztársaság Nagykövetsége, a Pozsonyi Fővárosi Önkormányzat, a Magyar Köztársaság Kulturális Intézete, a Csemadok Pozsonyi Városi Választmánya tisztelettel vár minden érdeklődőt szeptember 8-án 15.30-kor a Petőfi Sándor pozsonyi szobra leleplezésének 100. évfordulója alkalmából tartandó ünnepélyes megemlékezésre és koszorúzásra. Ünnepi beszédet mond: Milan Ftáčnik, Pozsony főpolgármestere és Duka Zólyomi Árpád, a Petőfi Sándor Emlékmű Bizottság elnöke. Helyszín: a pozsonyi Medikus-kert (a Kórház és az Augusztus 29-e utcák kereszteződése). Közreműködik: Kiss Szilvia, Gál Tamás (szavalat); Zsapka Attila (gitár); a galántai Kodály Zoltán Daloskör, vezényel: Józsa Mónika. A rendezvény fővédnöke: Milan Ftáčnik, Pozsony főpolgármestere A centenáriumi rendezvény együttműködő partnerei:a Szlovákiai Magyar Kultúra Múzeuma, a Pozsonyi Magyar Tanítási Nyelvű Alapiskola és Gimnázium.
„Visszatérhet” Pozsonyba Mária Terézia lovas szobra?
2011. szeptember 3. - (tasr)
„Visszatért” Pozsony belvárosába Mária Terézia osztrák császárnő és magyar királynő szobra. Igaz, a Vajanský rakparton szombaton felállított másolat a méreteit tekintve csak egyharmada Fadrusz János 1897-ben felavatott, majd 1921-ben, a cseh(szlovák) légiósok által lerombolt alkotásának, amely a mai Ľudovít Štúr téren téren állt. A Štúr téren most Štúrnak és nemzetébresztő társainak szobra áll, de a Pozsonyi Városszépészeti Egylet (BOS) szeretné, ha Mária Terézia lovas szobra (más nevén Mária Terézia-emlékmű) kerülne oda vissza. Ha ezt sikerül keresztülvinniük, eredeti méretében, az eredetivel azonos anyagból (carrarai márványból) készülne el az alkotás. Az ötlet támogatói közül szombaton körülbelül ötvenen voltak jelen a kicsinyített más leleplezésén, a járókelőket pedig arra biztatták, hogy támogassák a visszahelyezésért indított petíciót. Jelen voltak azonban az ellentáborból is. Robert Fico volt kormányfő, az ellenzéki Smer-SD elnöke az alkotmány napján, szeptember elsején tartott beszédében ellenezte, a „szoborcsere” ötletét.
Mérlegelik a Mária Terézia szobor visszaállítását Pozsonyban
2011. szeptember 5. - (mti)
Nem kizárt, hogy visszatér Pozsonyba Mária Terézia lovas szobra. Fadrusz János 1897-ben emelt alkotását az első világháború után megalakult Csehszlovák Köztársaság első éveiben, 1921-ben rombolták le az új állam frontról visszatért katonái. A Pozsonyi Városszépítő Egyesület (BOS) kezdeményezésére most szombaton felállították a Mária Terézia szobor egyharmadra kicsinyített mását. Az alkotás, amelyet Martina Zimanová készített el, a Vajansky rakparton áll, közel ahhoz a helyhez, ahol egykoron a várost díszítette. A műalkotás kicsinyített másának köztéri elhelyezése egyben vitaindítónak is számít. A város lakosságának, és minden érdeklődőnek ezután lehetősége lesz kifejteni véleményét arról, hogy az osztrák uralkodó és magyar királynő szobra újra visszakerüljön-e az eredeti helyére. Fadrusz János eredeti alkotása a mai Ľudovít Štúr téren állt. Ma ott egy Štúr-szobor van. Az elképzelés megosztja a pozsonyiakat és a szlovákiai közvéleményt is. Robert Fico volt kormányfő, az ellenzéki Irány-Szociáldemokrácia (Smer) elnöke élesen bírálta a tervet. „ Ľudovít Štúr a szlovák demokrácia és a nemzeti megújhodás pillére volt. Szobrát csak azért akarják áthelyezni, mert valaki azt gondolja, hogy Szlovákia számára Mária Terézia fontosabb volt, mint Ľudovít Štúr. Mindenki, aki csak egy kicsit is ismeri a szlovák történelmet, tudja, hogy mi volt a történelmi szerepe az előbbinek” - jelentette ki a hét végén Fico. Elhangzottak azonban más vélemények is. „Abszurdnak tűnik nekem, hogy ma valaki a status quo fenntartásáról beszél, hiszen a mai Ľudovít Štúr téren a szobrot az elmúlt száz év alatt legalább háromszor cseréltük. Bártfay Tibor, aki a jelenlegi Štúr-szobrot készítette, szintén egyetért azzal, hogy az alkotást a közeli Szabadság térre helyezzük át, ahová logikusan is tartozik” - nyilatkozta újságíróknak Pavol Susa, az egyik városszépítő aktivista. A városszépítőknek más érveik is vannak. „Miután Milan Rastislav Štefánik-szobrát újra visszavitték a nemzeti színház elé, természetesnek tartjuk, hogy a Mária Terézia-szobor is az eredeti helyére kerüljön” - vélekedett Susa. Amennyiben a közvélemény támogatni fogja Mária Terézia szobrának újbóli felállítását, és azt az illetékes városi vezetők is jóváhagyják, akkor a Pozsonyi Városszépítő Egyesület megrendeli az alkotás eredeti nagyságban való elkészítését. Miután az eredeti tervek már elvesztek, a szobrot a régi fényképek, leírások alapján tervezik megalkotni, mégpedig az eredeti anyagból. Az elképzelések szerint ez mintegy kétévi munkába kerülne. A munkát újra Martina Zimanová végezné el.
Szent István-szobrot avattak a dél-szlovákiai Nádszegen
2011. szeptember 4. - (mti)
Szent István-szobrot kapott a hét végén a Nádszeg, a dél-szlovákiai Galánta mellett található magyarok lakta nagyközség. A helyi templom előtt felállított műalkotást ünnepélyes keretek között szombaton avatta fel Juhos Ferenc, Nádszeg polgármestere, valamint Bugár Béla, a pozsonyi parlament alelnöke - olvasható a Szabad Újság című társadalompolitikai hetilap honlapján. A közel 3800 lakost számláló településen a helyi fúvószenekar megalakulásának 100. évfordulóját ünnepelték, s ebből az alkalomból került sor a szobor felavatására is. Az ünnepélyt a fúvószenekar nyitotta, majd a Szózatot hallgathatta meg a néhány száz fős közönség. Juhos Ferenc polgármester beszédében méltatta a magyar történelem nagy személyiségének munkásságát, valamint a szobor történetét. Ebből kiderült a Szent Istvánt ábrázoló szobrot még öt évvel ezelőtt kapták Magyarországról, de annak kihelyezésével vártak, mert nem volt megfelelő a politikai helyzet, s nem szerettek volna esélyt adni a támadásokra. Mára viszont elérkezettnek látták az időt, hogy az államalapító személyisége előtt így tisztelegjenek. Bugár Béla Szent István érdemeiről és üzenetéről beszélt. Elmondta: büszkeség tölti el, hogy olyan emberek között lehet, akik ápolják a nemzetünk emlékeit. Kiemelte: István király olyan korban élt, amikor nagyon komoly döntéseket kellett hoznia, hogy a nomád vagy európai életmódot, a zordon különállást vagy keresztény együttműködést választja. A történelmi tanulságokat elemezve Bugár megjegyezte: fel kell tenni a kérdést, mit teszünk a nemzetért, családért? Szerinte manapság kevesen nevelik gyerekeiket keresztény eszmék szerint, így nehezebb lesz a jó utat választani a későbbiekben. A Híd magyar-szlovák párt elnöke a szlovákiai magyar kisebbség helyzetéről elmondta: a magyarságnak mindig a többségi nemzet együttműködésére van szüksége, mert nincs más út. Kifejtette: sokan tüntetnek, új jogokat követelnek, de sokszor azok verik a tamtam dobokat, akik nem használják ki a meglévő jogokat sem, például szlovák neveket adnak gyermekeiknek, pedig nevüket magyarul is használhatnák. Leszögezte: csak rajtuk múlik, hogy „féltéglás magyarok” leszünk, akik csak verik a mellüket, vagy úgy élünk, hogy gyermekeink büszkék legyenek ránk. Azt mondta: a nádszegiek büszkék lehetnek magukra, hogy egy ilyen központi helyen áll Szent István szobra, amely mindenkinek erőt adhat. A beszédeket követően egyházi áldást is kapott a szobor, majd folytatódott szoboravatási ünnepség kulturális része. Az ünnepség végén felhangzott a magyar és a szlovák himnusz - írja a Szabad Újság honlapja.
Visegrádi Négyek kórusfesztiválja
2011. szeptember 2. - (melano.hu)
Tegnap elkezdődött a nemzetközi V4 Kórus Fesztivál a kelet-csehországi Ostravában. A második éve megrendezett rendezvényen a látogatók 10 énekkart hallgathatnak meg Csehországból, Magyarországról, Lengyelországból és Szlovákiából. A fesztivál szeptember 4-én ér véget, az összes kórus közös koncertjével. A résztvevő énekkarok között szerepel a besztercebányai Mladost Akadémiai Kórus, a lengyel Sziléziai Technológiai Egyetem énekkara, a magyar ProVocal Budapestről, és a cseh Canticorum Havířov-ból. A helyieket a VŠB-TUO Akadémiai Énekkar képviseli, Ostravából. A koncertek során több tradicionális dalt, kompozíciót, XX. századi és kortárs szerzeményeket is meghallgathatunk. A fesztivál szeptember 4-én ér véget, ahol önállóan, majd közösen is elénekelnek egy-egy dalt. „Boldogok vagyunk, hogy Ostrava lehet a találkozóhelye a Visegrádi országok legkiválóbb kórusainak. Csehország, Lengyelország, Magyarország és Lengyelország ugyanannak a közösségnek a része, kulturális, vallási, intellektuális értelemben és ezt szeretnénk a V4 Kórus Fesztiválon is hangsúlyozni” - jelentette ki a fesztivál elnöke, Adam Soustružník. A V4 Fesztivál támogatói között van a BorsodChem illetve a Csehországban népszerű üdítőital gyártója, a Kofola is. Több információt angolul és csehül itt olvashatunk:
http://www.v4fest.cz/index.php/en/programme
Picasso Pozsonyban
2011. szeptember 3. - (hirek.sk / urbion.sk / mimi.hu)
Pablo Picasso grafikái láthatók szeptember 8-tól a Pozsonyi Városi Galériában. A Szerelem és halál című kiállítás fő védnöke Ivan Gašparovič szlovák államfő. A kiállítás a madridi Zsófia Királynő Nemzeti Múzeum, a spanyol nagykövetség és a Spain Art támogatásával valósul meg. A Zsófia Királynő Nemzeti Múzeumban található a világ egyik legnagyobb, kortárs művészeti gyűjteménye. A pozsonyi kiállításon Picasso 1930 és 1937 között született grafikáit láthatja a közönség, köztük a híres Guernicához készített egyik tanulmánya is. A baszk származású spanyol festőzseni, Pablo Picasso 1881. október 25-én született. Avantgárd gondolatai, fantáziadús alkotásai forradalmat, a kubizmus kialakulását jelentettek a művészetben. A kubizmus a tárgyakat és lényeket leegyszerűsített mértani alakzatokban ábrázoló képzőművészeti irányzat, amely a 20. század elején alakult ki. A kifejezés a latin cubus (kocka) nyomán alakult ki görögös képzőkkel.
Megkezdődött a tanév a szlovákiai magyar iskolákban
2011. szeptember 3. - (mti)
Egy erős nemzet nem létezhet erkölcsi alapok és a hit által adott útmutatás nélkül, magyarságunk, önmagunk vállalása, megmaradásunk záloga is egyúttal - mondta Répás Zsuzsanna, a nemzetpolitikáért felelős helyettes államtitkár Rozsnyón, a szlovákiai magyar iskolák tizenkettedik országos tanévnyitóján szombaton, a város zsúfolásig megtelt Szűz Mária Mennybemenetel Székesegyházában. Az ökumenikus istentisztelet után a magyar iskolákba induló elsős gyerekeket áldották meg. A Himnusz elhangzását követően Pék László, a Szlovákiai Magyar Pedagógusok Szövetsége (SZMPSZ) elnöke tanévnyitó beszédében így fogalmazott: az elmúlt tanévben a politikai hatalom óvatos volt a kisebbségi oktatás területén, a megelőző négy év hozzáértést nélkülöző, konfliktusokkal teli változásainak orvoslása ugyanakkor nem történt meg. Az irányváltás még mindig késik - tette hozzá. Az osztálytermeket ugyan elhalmozták állami jelképekkel, az aggasztó tankönyvhiány viszont bénítóan hat az iskolákra - jegyezte meg. Az oktatási törvény módosítása során külön fejezetet kell, hogy kapjon a nemzetiségi oktatás, a törvényi változás pedig megerősíti igényünket és jogunkat az állami szakmai intézmények magyar részlegeinek létrejöttére - hangoztatta Pék László. Kívánatosnak tartotta azt, hogy az iskolák legyenek jogosultak a tankönyvek beszerzésére, és a pedagógus továbbképzések normatív támogatására. A szlovákiai magyar pedagógusok az eddigieknél kedvezőbb szabályozást várnak a kétnyelvű pedagógiai dokumentációk vezetésének megkönnyítésére, és a diákversenyeken a magyar tanulók anyanyelvhasználatára is. Mindezen lépések a kisebbségi oktatás ügyében elengedhetetlenek ahhoz, hogy legalább részben megállítsuk a magyarság fogyatkozását - mondta az SZMPSZ elnöke. Répás Zsuzsanna beszédében egyebek között rámutatott: a magyarság fennállása több mint ezer éve alatt számtalanszor csorbították önrendelkezési jogainkat, majd nyertük vissza ismét, és újfent döntési szabadságunkat, ám ma is rengeteg kihívással állunk szembe. Mint mondta: sajátos helyzetben vagyunk a világban, és csak a saját bölcs döntéseink által maradhatunk meg annak, akik vagyunk, szégyenkezés nélkül, büszkén. Büszkén vállaljuk kultúránkat, nyelvünket, ehhez szükséges, hogy alapvető jogaink biztosítva legyenek, amivel nekünk kötelességünk élni, mert igenis jogunk van megélni magyarságunkat, használni nyelvünket, ápolni hagyományainkat anélkül, hogy azt a tényt, hogy magyarok vagyunk, bárki megkérdőjelezné - hangoztatta a helyettes államtitkár. Hozzátette: nemzeti sorközösségünkben minden magyar felelős a másikért. A pedagógusok felelőségéről szólva pedig ezt mondta: mutassák meg múltúnkat, a magyar kultúrát, a történelmet, amely közös sorsunkat formálja mind a mai napig. Az együvé tartozás érzése, a nemzet iránti szeretet és elkötelezettség mind olyan erkölcsi értékek, amelyek átörökítése az egyik legnemesebb feladat.
Újra van magyar helységnévtáblája Gútának
Népszavazás lesz Gúta nevének visszaállításáról?
2011. szeptember 5. - (bumm.sk)
Húsz év után újra magyar helységnévtábla köszönti a komáromi járásbeli Gútára érkezőket. Péntek este Halász Béla megyei képviselő magánszemélyként helyezte ki a magyar táblát, melyet saját költségén készített el. Halász Béla a Bummal közölte, a Komárom irányában kihelyezett magyar nyelvű táblákat saját maga fizette, s odaajándékozta azokat a Regionális Útkezelő Vállalatnak. Hozzátette: a tábla megfelel minden szlovákiai normának. „Őszintén mondom, először csak egyedül szerettem volna feltenni ezt a táblát, táblákat, de aztán rájöttem, ezt a pillanatot nem vehetem el senkitől. Több mint 20 éve várjuk ezt a pillanatot és most íme, elérkezett. A törvény lehetővé teszi, hogy felrakjuk ezt a táblát” - mutatott rá a táblakihelyezéskor mondott rövid beszédében a képviselő, aki szerint nincs értelme várni, tettekre van szükség. Rámutatott, a gútai városi rendőrség autóján évek óta ott lehetne a magyar felirat, nem volt tiltva, még sincs. „Amíg a magyar párt képviselői Michalok, Ladislavok, Alexanderok lesznek, addig ne várjuk, hogy valami is változik. Lehet javasolni a magyar feliratokat a vállalkozóknak, de nézzünk csak körül, mely vállalkozónak van magyar felirata is! Ennyit erről!” - jelentette ki Halász, aki külön köszönetet mondott a támogatásért a Keresztény Magyar Szövetségnek. Szerinte a következő lépés nem lehet más, mint egy népszavazás kezdeményezése arról, hogy Gúta visszakaphassa az őt megillető régi nevét, s hivatalosan is Gútának bevezzék, ne Kolárovónak. Halászt az MKP színeiben választották meg Nyitra megyei képviselőnek, később azonban kizárták a párt alapszabálya értelmében elveszítette párttagságát. Jelenleg a Keresztény Magyar Szövetség civil szervezet tagjaként tevékenykedik, melynek egyik alapítója.
Semjén Zsolt közös magyar-szlovák-cseh
vadászati és vadvédelmi kongresszust javasol
2011. szeptember 3. - (mti)
Semjén Zsolt azt javasolja, hogy 2013-ban Magyarország, Szlovákia és Csehország együtt rendezze meg a Nemzetközi Vadászati és Vadvédelmi Tanács 60. kongresszusát. Ezt a miniszterelnök-helyettes, az Országos Magyar Vadászati Védegylet elnöke szombaton telefonon nyilatkozta az MTI-nek. Semjén Zsolt Selmecbányán az országos szlovák vadásznapok vendége. A kereszténydemokrata politikus a „népi demokrácia” fontos területének nevezte a szlovák-magyar vadászbarátságot és vadászati együttműködést. Közlése szerint azt javasolta, hogy a nemzetközi vadászati és vadvédelmi tanács 60. kongresszusát együtt rendezze meg 2013-ban Magyarország, Szlovákia és Csehország a közös közép-európai vadászati hagyományokra való tekintettel. A rendezvényen részt vett Ivan Gašparovič szlovák államfő, Berényi József, a felvidéki Magyar Koalíció Pártja elnöke és Simon Zsolt szlovák mezőgazdasági miniszter. A Nemzetközi Vadászati és Vadvédelmi Tanács (angolul: International Council for Game and Wildlife Conservation, rövidítve: CIC) saját magát politikailag független, non-profit tanácsadó testületként határozza meg. Kormányok és természetvédő szervezetek munkáját segíti a természeti erőforrások megőrzésében és fenntartható használatuk biztosításában.
Csáky Pál: Maszlag
2011. augusztus 30. - (bumm.sk)
Azt mondják a pszichológusok, hogy a legtöbb ember szereti magát áltatni jó hírekkel még akkor is, ha tudja - vagy sejti -, hogy azok nem igazak vagy csak részben azok. Történik ez a magánéletben csakúgy, mint a közéletben: néha jobb elringatni magunkat hazug érzelmi hullámokon, jobb szabadulni a gondoktól, mint szembenézni a valósággal. Különben is, az emberek többsége a modern korban inkább konfliktuskerülő típus - s talán így van ez jól. Arról persze nem lenne jó megfeledkezni, hogy vannak helyzetek és témák, amikor az arányos konfliktust vállalni kell - különösen akkor, ha a partner számunkra elfogadhatatlan változatot akar ránk erőszakolni. Ilyenkor ugyanis a konfliktus elkerülése önfeladást jelenthet:
http://www.bumm.sk/59262/csaky-pal-maszlag.html
Kettős állampolgárság - Szlovákia tudathasadása
2011. szeptember 6. - (hirszerzo.hu)
a kettős állampolgárság ügyében bármilyen fejlemény elképzelhető. Ami biztos, hogy a helyzet egyre inkább sürgető a politikai pártok számára is - újabb egy év múlva további százak veszítik el az állampolgárságukat, rosszabb esetben pedig tucatnyi bírósági eljárás folyhat majd a szlovák állam ellen. És ami még fontosabb: ha Szlovákia végre dűlőre jutna abban, miként kezeli a kettős állampolgárság kérdését, a Magyarországgal való viszony is ismét normalizálódna:
http://hirszerzo.hu/publicisztika/20110906_szlovakia_tudat
hasadasa_kettos_allampolga#rss
Szimpátiatüntetés a kettős állampolgárság mellett
2011. szeptember 1. - (mti)
Három-három és fél ezer ember vett részt csütörtökön délután a szlovákiai Révkomáromban azon a nagygyűlésen, amelynek résztvevői követelték, hogy Szlovákia ismét tegye lehetővé a kettős állampolgárságot, illetve kárpótolják azokat a személyeket, akiket a tavaly elfogadott - a résztvevők szerint alkotmányellenes - állampolgársági törvény alapján a hatóságok zaklattak. A nagygyűlést civil szervezetek kezdeményezték. A szervezetek nemrégiben aláírásgyűjtést is kezdeményeztek a kettős állampolgárság újbóli lehetővé tételéért. A petíciót a nagygyűlés idején a helyszínen is alá lehetett írni. Elhangzott, hogy a petíciót a kettős állampolgárságért országszerte eddig körülbelül ötezren írták alá. „A rendezvény idején ez a szám mintegy 1700 aláírással növekedett” - közölte Samu István, a petíciós bizottság elnöke. A tüntetésen mások mellett felszólaltak a petíciós bizottság tagjai. Felszólalt Berényi József, a Magyar Koalíció Pártjának (MKP) elnöke, valamint Pásztor István, a Vajdasági Magyar Szövetség (VMSZ) elnöke is. „Nem csak az én ügyemről, nem csak a magyarok ügyéről, közös ügyről van szó” - jelentette ki Gubík László egyetemista, aki elsőként jelentette be nyíltan, hogy felvette a magyar állampolgárságot, és hogy nem kíván lemondani szlovák állampolgárságáról sem. Hasonlóan fogalmazott Miroslav Kusy, a pozsonyi Komensky Egyetem volt rektora, valamint Grigorij Mesežnikov, a neves szlovák politológus is, akik a nagygyűlésen elhangzott beszédükkel nyíltan kiálltak a magyarok jogai mellett. „Ez nem csak a magyarok ügye” - szögezte le Kusy. „Számomra elfogadhatatlan, hogy az állam megfossza állampolgárait állampolgárságuktól. Ez alkotmányellenes” - hangsúlyozta Mesežnikov. „Ezt a gyűlést nem tiltakozásnak, ünnepnek tekintem. Támogatom a szlovákiai magyarok követelését” - szögezte le Pásztor István. Hozzátette: a Vajdasági Magyarok Szövetsége testvérpártnak tekinti a Magyar Koalíció Pártját. „Nem akarjuk szétverni Szlovákiát, építeni akarjuk, de úgy, hogy akadály nélkül felvehessük egy másik európai uniós ország állampolgárságát” - fogalmazott Berényi József. Azt mondta: ma a magyarok Szlovákiában ugyanolyan vádlottak, mint a második világháború után, a hírhedt Beneš-dekrétumok életbe lépésének idején. Ugyanakkor hangsúlyozta: a mai helyzet a nacionalista szlovák politikai lépések következtében igen bonyolult, de a magyaroknak erre a helyzetre is meg kell találniuk a választ. A nagygyűlés résztvevőinek feje felett a táblákon magyar falunevek voltak olvashatóak, s több magyar zászló is lengett. „Önrendelkezést a Felvidéknek” - volt olvasható az egyik transzparensen. A több mint háromórás rendezvény a magyar himnusz eléneklésével, incidensek nélkül ért véget.
Szimpátiatüntetés a kettős állampolgárságért
Révkomáromban - vélemények
2011. szeptember 1. - (mti)
Pásztor István, a Vajdasági Magyar Szövetség (VMSZ) elnöke szerint a Vajdaságban nincs semmi probléma a magyarok kettős állampolgárságával, s a szlovákiai magyarok követelésének támogatását természetesnek tartják. „A kettős állampolgárságot azért támogatjuk, mert a Vajdaságban mi mindig magyarnak éreztük magunkat. A világ legtermészetesebb dolga, hogy akkor, amikor lehetőség nyílik arra, hogy ennek a közjogi visszaigazolása is megtörténjen, akkor élni akarunk ezzel a lehetőséggel, s ennek a jeleit már látjuk” - nyilatkozta Pásztor az MTI tudósítójának Révkomáromban, ahol csütörtökön délután részt vett a szlovákiai magyaroknak a kettős állampolgárságért rendezett rokonszenvtüntetésén. „Ellentétben a sokak által korábban megfogalmazott aggodalommal, a Vajdaságban a döntő többség nem azért igényli a magyar állampolgárságot, hogy Magyarországra települjön, hanem, mert ezt érzelmi kérdésnek tekinti” - fejtette ki a VMSZ elnöke. Arra válaszolva, miért támogatja a révkomáromi tüntetést, Pásztor kifejtette: „Ez egy közös ügy, mert a határon túli magyar részek nem választhatóak el egymástól, azok nem egymástól függetlenül léteznek, nem egymástól függetlenül élnek, hanem az egy és egyetemes magyar nemzet részét képezik.” „A mi számunkra a Vajdaságban nem mindegy, hogy itt, Szlovákiában mi történik, illetve senkinek sem lehet mindegy, mi történik Erdélyben, Kárpátalján vagy más magyarok lakta térségben. Ezért a világ legtermészetesebb dolga, hogy amikor egymásnak segíteni kell, amikor egymást erősíteni kell, akkor ezt megtesszük” - szögezte le Pásztor István. Véleménye szerint a Vajdaságban eddig mintegy 20 ezer személy kérhetett magyar állampolgárságot. „Nincsenek pontos adataink, de nálunk nincsenek akadályok” - mondta. Szlovákiában a határon túli magyarok könnyített honosításáról hozott budapesti döntésre reagálva tavaly nyáron úgy módosították a hatályos törvényt, hogy az a szlovák állampolgár, aki felveszi egy másik ország állampolgárságát, automatikusan elveszíti az eredetit. Gubík László, szlovákiai magyar egyetemista, aki elsőként jelentette be nyíltan, hogy felvette a magyar állampolgárságot, s hogy ennek ellenére sem kíván lemondani a szlovákról, az MTI tudósítójának elmondta: a szlovák belügyminisztérium a múlt héten közölte vele, hogy elveszítette szlovák állampolgárságát, mégpedig visszamenőlegesen, akkor, amikor felvette a magyart. „Erről én még hivatalos értesítést nem kaptam” - jegyezte meg Gubík. „Most ezt az értesítést várom. Bízom benne, hogy a belügyminisztérium nem csak a médián keresztül fog üzengetni nekem, hanem küld egy hivatalos választ is bejelentésemre. Ennek alapján én megteszem a szükséges jogi lépéseket” - tette hozzá. Úgy vélte: a szlovák belügyminisztérium láthatóan rögtönöz, s nehéz megmondani, számoltak-e előre egy ilyen helyzet kialakulásával. Kifejtette: „elküldték nekem a formanyomtatványt, hogy lemondok szlovák állampolgárságomról, amit én kitöltetlenül visszaküldtem.” Szerinte joghézag van a szlovák jogrendben, s megismételte korábbi nyilatkozatát: a magyar állampolgárság felvétele ellenére sem kíván lemondani szlovák állampolgárságáról, s bár Magyarországon jár egyetemre, szlovákiai magyar szülőföldjén kíván a jövőben érvényesülni. Gubík László nem zárta ki, hogy állampolgársági ügyével tisztázás végett bírósághoz fordul.
Nemzetpolitikai államtitkárság: Kiemelkedő jelentőségű
összefogás alakul ki a kettős állampolgárság ügyében
„A honosításnak nem célja, hogy bárki elhagyja szülőföldjét”
2011. szeptember 1. - (mti)
A nemzetpolitikai államtitkárság kiemelkedő jelentőségűnek tartja, hogy Szlovákiában a kettős állampolgárság ügyében egyre szélesebb körű összefogás alakul ki, amelyben aktív szerepet játszanak a civil szervezetek is. Az államtitkárság az MTI-hez eljuttatott csütörtöki közleményében üdvözölte azt az állampolgárság ügyében megnyilvánuló „következetes, bátor kiállást”, ami a révkomáromi nagygyűlést jellemezte. Mint írták, Magyarország a kettős állampolgárság lehetőségét - mint Európa-szerte alkalmazott, bevált jogi megoldást - az uniós eszmeiséggel természetes összhangban levő közös értéknek tekinti. Olyan fontos értéknek, amely nem jelent semmiféle veszélyt egyetlen államra, így Szlovákiára sem, ugyanakkor lehetőséget ad arra, hogy az emberek szülőföldjükön maradva fejezzék ki kettős kötődésüket - fejtették ki. Hozzátették: a Magyarország által bevezetett egyszerűsített honosításnak egyáltalán nem célja, hogy bárkit is a szülőföldje elhagyására, illetve korábbi állampolgársági kötelékeinek elszakítására ösztönözzön. Az államtitkárság ismét megerősítette: a magyar állam ezután sem szolgáltat ki adatokat a magyar állampolgárságot kérelmező személyekről, és továbbra is kiáll a jogsérelmet szenvedő határon túli magyarok mellett.
Semjén Zsolt üdvözölte a révkomáromi tüntetést
2011. szeptember 2. - (mti)
Üdvözölte a magyar állampolgárság ügyében tartott révkomáromi demonstrációt Semjén Zsolt nemzetpolitikáért felelős miniszterelnök-helyettes. A Miniszterelnökség által az MTI-hez pénteken eljuttatott közleményben Semjén Zsolt azt írta, „bízunk abban, hogy Szlovákiában mielőbb megoldódik a kettős állampolgársággal kapcsolatban kialakult helyzet”. A csütörtöki tüntetést a miniszterelnök-helyettes a magyar állampolgárság ügye melletti kiállásként értékelte. Három - három és fél ezer ember vett részt a szlovákiai Révkomáromban azon a nagygyűlésen, amelynek résztvevői követelték, hogy Szlovákia ismét tegye lehetővé a kettős állampolgárságot, illetve kárpótolják azokat az embereket, akiket a tavaly elfogadott - a résztvevők szerint alkotmányellenes - állampolgársági törvény alapján a hatóságok zaklattak. Szlovákiában a határon túli magyarok könnyített honosításáról hozott budapesti döntésre reagálva tavaly nyáron úgy módosították a hatályos törvényt, hogy az a szlovák állampolgár, aki felveszi egy másik ország állampolgárságát, automatikusan elveszíti az eredetit. A nagygyűlést civil szervezetek kezdeményezték. A szervezetek nemrégiben aláírásgyűjtést is kezdeményeztek a kettős állampolgárság újbóli lehetővé tételéért. A petíciót a nagygyűlés idején a helyszínen is alá lehetett írni. Elhangzott, hogy a petíciót a kettős állampolgárságért országszerte eddig körülbelül ötezren írták alá. „A rendezvény idején ez a szám mintegy 1700 aláírással növekedett” - közölte Samu István, a petíciós bizottság elnöke. A tüntetésen mások mellett felszólaltak a petíciós bizottság tagjai. Felszólalt Berényi József, a Magyar Koalíció Pártjának (MKP) elnöke, valamint Pásztor István, a Vajdasági Magyar Szövetség (VMSZ) elnöke is.
Anyanyelven tanulhatnak történelmet és földrajzot Erdélyben
2011. szeptember 5. - (mr1-kossuth.hu)
A most kezdődő tanévben az általános és a középiskolák végzős magyar osztályai anyanyelvi tankönyvekből tanulhatják a történelmet és a földrajzot… - Hallgassa meg:
http://www.mr1-kossuth.hu/mrplayer.php?d=00595081_4726896.mp3
http://www.mr1-kossuth.hu/hirek/kulhon/anyanyelven
-tanulhatnak-tortenelmet-es-foldrajzot-erdelyben.html
Egy asztalnál
2011. augusztus 31. - (Délmagyarország)
„A határon túliak ügyében ma is csak végletekben tudunk gondolkodni.” - Belgrádban nem sikerült elintézni a szerb útlevelet, ezért nem vett részt június végén a Parlamentben tartott ünnepségen Balog Virág László két unokája - így nem lehettek tanúi, amint nagyapjukat, a 100 ezredik állampolgársági kérelem benyújtóját köszöntik. - A Horthy-kor vezető elitje történelmi véletlenként és totális igazságtalanságként fogta föl Trianont, s válasza a teljes elutasítás volt. De a revíziós propaganda csúsztatásai, téveszméi miatt nem a múlt- és önismeret, hanem az illúzió vezérelte a politikai gondolkodást:
http://www.delmagyar.hu/jegyzet/egy_asztalnal/2237675
Beszól a szlovák hatalomnak
a szarvasi jobbikos önkormányzati képviselő
2011. szeptember 3. - (beol.hu)
Esterházy János szobrának felállítását kezdeményezi Szarvason Gajdos Attila jobbikos önkormányzati képviselő, aki magyarországi szlovákként felszólítja a szlovák kormányt, hogy méltó módon ápolják a gróf emlékét. - Az elmúlt hetekben Esterházy János, a felvidéki magyar mártír politikus gyalázásával volt elfoglalva a szlovákiai hatalom. A szlovák köztársasági elnök a kommunista diktatúrát visszaidéző stílusban gyalázta a felvidéki magyarság kiemelkedő alakját. Esterházy János egész életével és halálával is bizonyította, hogy igaz ember és hazafi volt, keresztény politikus, aki a Jézus-i szellemben mindig az elhagyottak és elnyomottak pártján állt - írja közleményében Gajdos. Hozzátette: „kiállunk Esterházy emléke mellett, és felszólítjuk a szlovák kormányt és frusztrált politikai elitet viselkedjenek európai módon és rehabilitálják végre. És itt az ideje a több százezer magyart jogfosztottá tevő még ma is érvényben levő Beneš-dekrétumok eltörlésének is!” Gajdos hangsúlyozza, hogy szlovák származású magyarként, személyesen szívügye Esterházy személye, szarvasi önkormányzati képviselőként a történelmi Magyarország közepén Esterházy-szobor állítását kezdeményezi.
A szarvasi MSZP-s szerint
most nem Esterházy szobra a legfontosabb
2011. szeptember 6. - (Hír6.hu)
Mint ahogy arról már korábban beszámoltunk a hír6.hu-n, Gajdos Attila, szarvasi jobbikos politikus szívesen látná a városban Esterházy János szobrát. Az MSZP szerint azonban nem ez most a legfontosabb a település életében. Egyelőre nincs állásfoglalásuk az ügyben. Szarvas eddig 9 milliárd forintot ruházott be városépítési célokra, egyelőre ebben gondolkozik a település - jelentette ki Földesi Zoltán, szarvasi MSZP-s képviselő. Szerinte nem az a legfontosabb téma most, hogy milyen szobrot állítsanak a településen, és az milyen történelmi múlttal rendelkezik. Ezért nem tudja még, hogyan vélekedjen a szoborállításról. Annyit azért hozzátett: a szarvasi Jobbik és az MSZP között mindig jó volt a viszony, nem volt eddig vita közöttük, ezért biztos közös nevezőre tudnának jutni az ügyben. Kerestük az ügyben a Fideszes polgármestert Babák Mihályt is, őt azonban egyelőre nem értük utol.
Álszlovákok meneküljetek! Kezdődik a razzia
2011. szeptember 1. - (totalcar.hu)
Az álszlovák, ál-amerikai hordák elűzésére megalkotott kormányrendelet mai hatálybalépése után várható, hogy ősszel kampányszerűen csapnak majd le az illegálisan használt szlovák, és egyéb külföldi rendszámot viselő autókra:
http://totalcar.hu/magazin/kozelet/2011/09/01/
alszlovakok_menekuljetek_ma_kezdodik_a_razzia/
Győzike szlovák rendszámmal autózik
2011. szeptember 3. - (velvet.hu)
„Üzenem az olvasó-riporternek, hogy menjen el dolgozni, és inkább munkával töltse a szabadidejét, ahelyett, hogy velünk foglalkozna” - reagált állítólag Győzike, amikor a Blikk egyik olvasója lefotózta, ahogy bepakolnak egy szlovák rendszámú kocsiba:
http://velvet.hu/blogok/gumicukor/2011/09/03/
gyozike_szlovak_rendszammal_autozik
Kölcsönükért cserébe görög szigetet akarnak a szlovákok
2011. szeptember 2. - (IngatlanHírek.hu)
Igor Matovič szlovák parlamenti képviselő egy szigetért cserébe adna csak kölcsönt Görögországnak. A szlovák kormány kijelentette: ők lesznek az utolsók, akik beleegyeznek a görögöket segítő csomag elfogadásába. Iveta Radičová szlovák miniszterelnök felkereste a parlamenti pártok vezetőit, hogy a görögországot érintő kezdeményezés ürügyén tárgyaljon velük. Matovič, az Egyszerű Emberek mozgalom vezetője elmondta: „Mi nem támogatjuk a stabilizációs mechanizmust. Csak olyan lehetőségről lehet szó, hogy a görögök a kölcsön százötven százalékára garanciákat adnak. Amennyiben például egy szigetet adnak, és mi ezért némi pénzt adunk cserébe, akár százat is vásárolhatunk”.
Megalakult a szlovákiai magyar Fiatal Írók Köre (FÍK)
2011. augusztus 31. - (mti)
Megalakult a szlovákiai magyar Fiatal Írók Köre (FÍK), amely a Szlovákiai Magyar Írók Társasága (SZMÍT) mellett fog működni - közölték az MTI pozsonyi irodájával az alapítók szerdán. A FÍK alakuló közgyűlését augusztus 26-án Balázsfán tartották. A szervezet feladata a kezdő szerzők irodalmi képzésének, publikációs terének és bemutatkozási lehetőségének biztosítása. A FÍK jelenleg több mint harminc tagot számlál, de várják a további harmincöt éven aluli, kötettel nem rendelkező, ám az irodalom iránt fogékony pályakezdőket. Az alakuló közgyűlésen elfogadták a szervezet alapszabályát és megválasztották a vezetőséget is. Az elnöki posztot Rajkovics Péter tölti be, az elnökség tagjai Angyal Sándor, Czucz Enikő, Hajtman Kornél, Takács Zsuzsa és Vörös Gergely lettek. Az elkövetkező időszakra a fiatal szlovákiai magyar tollforgatók célul tűzték ki maguk elé, hogy összefogják a kötettel nem rendelkező szárnypróbálgató alkotókat. Ennek kapcsán a közeljövőben több rendezvényen mutatkoznak be az érdeklődőknek, valamint egy közös antológia kiadása is a távlati célok között szerepel. A FÍK Hodossy Gyula, a SZMÍT elnökének kezdeményezésére jött létre, aki a közgyűlésen is biztosította a fiatalokat a társaság további támogatásáról.
A szürrealizmus félreértett hagyatéka
Interjú Macsovszky Péter író-műfordítóval
2011. szeptember 2. - (kulter.hu)
A napokban jelent meg Nemes Z. Márió szlovák nyelvű válogatáskötete Ruka v stene (Kéz a falban) címmel a pozsonyi Ars poetica kiadónál. A kötet összeállítójával és fordítójával, Macsovszky Péterrel Szegő János beszélgetett:
http://kulter.hu/2011/09/a-szurrealizmus-felreertett-hagyateka
Lipšic: A bevándorlók vendégek Szlovákiában,
s eszerint kell viselkedniük
2011. augusztus 31. - (mti)
Daniel Lipšic szlovák belügyminiszter szerint Szlovákiának nem érdeke, hogy olyan idegeneket csábítson az országba, amelyek más országokban elkülönülnek vagy biztonsági kockázatot jelentenek a társadalom számára. „A törvényes bevándorlókat üdvözöljük, de sem szokásainkat, sem értékeinket, sem hagyományainkat értük nem fogjuk megváltoztatni. Elvárjuk, hogy tiszteletben tartsák őket. A tiszteletben tartás azt jelenti, hogy nem fognak kialakítani alternatív közösségeket, amelyekben párhuzamos szabályok lennének érvényben... Mi vendégeknek tekintjük őket, s elvárjuk, hogy aszerint viselkedjenek” - jelentette ki Lipšic szerdán Pozsonyban azt követően, hogy a kormány jóváhagyta a Szlovák Köztársaság migrációs politikája 2020-ig elnevezésű dokumentumot. „A multikulturalizmus projektje csődöt mondott... A bevándorlás feltétele a teljes integráció, valamint Szlovákia kultúrájának és hagyományainak elfogadása” - húzta alá Lipšic. Megjegyezte: ha a bevándorlók nem lennének hajlandóak tiszteletben tartani a befogadó ország szokásait, akkor máshová kell menniük. A belügyminiszter kifejtette: a szlovák állam a jövőben azon lesz, hogy elsősorban olyan magas képzettséggel rendelkező idegenek érkezzenek az országba, akik betölthetnék azokat a munkahelyeket, amelyekben szakemberhiány van. Az ilyen munkakörök meghatározása a munkaügyi, népjóléti és családügyi minisztérium feladata lesz. A bevándorlóktól elvárják, hogy jól elsajátítsák a szlovák nyelvet. A most jóváhagyott koncepció azzal számol, hogy a belügyminisztérium keretében létrejön egy migrációs és honosítási hivatal, amely a témával összefüggő kérdéseket fogja kezelni. Ezeket jelenleg részben az idegenrendészet, részben a belügyminisztérium - például állampolgársági ügyek - látja el. Az anyag egyik része azzal is foglalkozik, hogyan lehetne visszacsábítani az országba azokat a volt szlovák állampolgárokat, akik a múltban elhagyták az országot és külföldön élnek.
Csak a csoda segíthet Pest megyén - A túlélés a tét
Az önkormányzat elköltötte a kisebbségek támogatására
kiutalt állami forrás nagy részét is…
2011. augusztus 26. - (Sztojcsev Iván - Világgazdaság Online)
A túlélés biztosítása volt a feladata a Pest Megyei Közgyűlés mai ülésének. A krónikus pénzhiányban szenvedő megyében a cél az, hogy botrányok nélkül elkezdődhessen az iskolaév, megmaradhasson a megyei könyvtár, és hogy az önkormányzat minden egyéb fizetési kötelezettségét is teljesíteni tudja. Részmegoldások születtek is, de a végleges segítséget már csak az államtól várják. „Ez már nem rajtunk múlik, a működőképesség határához, sőt, talán már azon túl is léptünk” - mondta el a Világgazdaságnak Ambrus András, a Pest Megyei Önkormányzat sajtófőnöke. A nagy anyagi bajban lévő megye legújabban azért került be a hírekbe, mert a tankönyvterjesztők ellenük is bojkottot hirdettek, miután nem fizették ki még a tavalyi tartozásukat sem abból az összegből, amelyet a rászorulók tankönyveinek megvásárlása utalt nekik az állam. Ambrus elmondása szerint egy 50 millió forintos hátralékról van szó, ezt azonban most nem tudják honnan előteremteni, végső esetben használt tankönyvekkel kezdik a diákok a szeptembert. Hoffmann Rózsa oktatási államtitkár tegnapi sajtótájékoztatóján arról beszélt, hogy konzultációba kezd az érintettekkel a gyors megoldásért. A sajtófőnök kérdésünkre elmondta: ez alatt azt kellett érteni, hogy a Nemzeti Fejlesztési Minisztérium küldött nekik egy levelet, amelyben megkérdezték, tudja-e a megye finanszírozni a tankönyvvásárlást, ők pedig válaszoltak, hogy nem. Most az államban bíznak, hogy onnan érkezhet mentőöv. Pedig amikor elkezdődik az iskolaév, nem csak az lesz a kérdés, miből tanulnak a diákok, hanem az is, hogy mit ehetnek. Az önkormányzat ma felhatalmazta Szűcs Lajos elnököt, hogy felbontsa a szerződést a HunGast Kft-vel, amely eddig a megyei intézményekben a közétkeztetést végezte, s amely a tartozások miatt még a tavasszal beszüntette a szolgáltatást. A megoldást a helyi vállalkozók bevonása jelentheti. A megyei könyvtár megmentéséhez szükség lesz Szentendre segítségére is - ez a város ad helyet az intézménynek -, viszont ebben valóban sikerrel járhat a megye. Csütörtök este a hvg.hu arról írt: olyan költségcsökkentésre lenne szükség, amely gyakorlatilag a könyvtár megszüntetését jelentené. Ambrus most lapunknak elmondta, hogy a helyzet azóta megváltozott, megkérték a szentendrei önkormányzatot, hogy az intézmény költségvetésének felé, 32 millió forintot, vállalják át, a kisváros vezetői pedig nyitottak a kérésre. Ha ezek a tervek megvalósulnak, akkor valóban nem kell elküldeni senkit. Elköltötte az önkormányzat a kisebbségek támogatására kiutalt állami forrás nagy részét is. A pest megyei MSZP egy hete jelezte, hogy a megye hat kisebbségi önkormányzatának szánt támogatás eltűnt. A sajtófőnök most azt mondta: az összeg felét tudták a rendeltetési helyükre küldeni, a többit felemésztette a megye működtetése. A helyzet rendezéséhez mindenképp állami segítséget venne igénybe Pest megye. Kérdésünkre, hogy ez mennyiben több a csodavárásnál, Ambrus András annyit mondott: az önhibájukon kívül hátrányos helyzetbe került önkormányzatoknak kiutalandó állami segítségben bíznak, valamint Nyitrai Zsolt államtitkár is ígért nekik 115 millió forintot. „Enélkül nem tudunk továbblépni” - tette hozzá.
Utcabállal kezdődik a kiskőrösi szüreti fesztivál
2011. szeptember 1. - (hiros.index.hu)
Ma kezdődik és három napig tart a Kiskőrösi Szüret és Szlovák Nemzetiségi Napok 2011. rendezvény. Évente két nagy rendezvényt tartanak Kiskőrösön, így mára komoly eredményt értek el mind a gasztronómiai mind a borászati elismertségük terén. A programok tárháza várja az érdeklődőket péntektől Kiskőrösön, ahol a térség meghatározó szőlőfajtájával kapcsolatban kezdődik az első rendezvény pénteken délután A kadarkáról őszintén - címmel. A pénteki bordíjak és az utcabál illetve a Beatrice koncert után szombaton a számos nagy rendezvény mellett a legkülönlegesebbnek a Városi Szüreti Bál ígérkezik, amely régi hagyományokat kíván feleleveníteni. Vasárnap az érdeklődők Bács-Kiskun megye egyik legjelentősebb méretű és szervezettségű városi szüreti felvonulását tekinthetik meg miközben sütiparádé és Mété Péter emlékkoncert biztosítja a felejthetetlenséget.
http://kecskemetitv.hu/hun/s_!news/i_59/i_87432/index.html
http://www.kiskoros.hu
Pestvidéki evangélikus szlovákok találkozója volt Albertirsán
Prédikált: Miloš Klátik, szlovák elnök-püspök
és D. Szebik Imre nyugalmazott püspök
2011. szeptember 5. - (Gulácsiné Fabulya Hilda - evangelikus.hu)
2011. szeptember 3-án került első alkalommal megrendezésre Albertirsán a pestvidéki evangélikus gyülekezetekben élő szlovákok találkozója. A rendezvény gondolata már tavaly megfogalmazódott a Dolina Pestvidéki Szlovákok Regionális Egyesülete elnökhelyettes asszonya, dr. Szabó Zsuzsa által, a váci római katolikus találkozó kapcsán, amelyen magyar és szlovák püspökök is részt vettek. A mostani találkozó helyszínválasztása azért Albertirsára esett, mert a gyülekezet idén ünnepli alapításának 300. évfordulóját. A pestvidéki gyülekezetek találkozója az alberti templomban tíz órakor magyar-szlovák kétnyelvű ünnepi istentisztelettel vette kezdetét. Az istentisztelet az „Erős vár a mi Istenünk” himnusz eléneklésével vette kezdetét. Ezután a helyi lelkésznő, Túri Krisztina köszöntötte a megjelent testvéreket. Kifejezte szívbéli örömét a közös ünneplés lehetőségéért és megköszönte a szervezők önzetlen és lelkes munkáját, fáradozásaikat. Az alkalmon tiszteletét tette Peter Weiss szlovák nagykövet, Fuzik János a Országos Szlovák Önkormányzat elnöke, dr. Székely Bertalan András, a Közigazgatási-és Igazságügyi Minisztérium osztályvezetője, Aszódi Csaba, az OSZÖ elnökhelyettese és a Dolina elnöke, dr. Szabó Zsuzsanna, a Dolina elnökhelyettese és az OSZÖ tagját, Mótyán Tibor, az OSZÖ vallásügy bizottságának elnöke, Nobik Erzsébet nyugalmazott lelkésznő, Fazekas László polgármester, Szemőkné Szedlacsek Judit, a Szlovák Nemzetiségi Önkormányzat elnök-asszonya, valamint a testvéregyház képviseletében, Kiszel Mihály prépost és e sorok írója, Gulácsiné Fabulya Hilda lelkésznő. Mellettük a pestvidéki gyülekezetekből, Cinkota, Maglód, Nagytarcsa, Rákoskeresztúr, Pilis, Csomád, Vácegres, Galgagyörk és természetesen Albertirsa gyülekezeteiből számos hívő jött el. Ők legtöbben a padok előtt és mellett végigállták a hosszú, kétnyelvű ünnepi istentiszteletet, mint annak idején szokás volt. Ezen az istentiszteleten igehirdetéssel szolgált Miloš Klátik, a Szlovákiai Evangélikus Egyház elnök-püspöke és D. Szebik Imre a Magyarországi Evangélikus Egyház Északi Egyházkerületének nyugalmazott püspöke, a Magyarországi Egyházak Ökumenikus Tanácsának elnöke. Miloš Klátik szlovák püspök a Fil.1:3-6.9-11. versek alapján prédikált. Kiemelte a 300. születésnapját ünneplő alberti gyülekezet múltjának fontos eseményeit, megemlékezve az itt több évtizedet szolgáló lelkészek hűségéről, az alberti gyülekezetet alapító elődök hitéről és szeretetéről. „Az ő hitük, szeretetük és hűségük Istenünk szeretetéből, kegyelméből merített. Isten irgalmát hirdeti az a tény is, hogy itt, Alberirsán ma is élő gyülekezet van: óvoda, iskola és szeretetotthon működik az egyházközség területén. Mindezt Istennek köszönhetjük, Neki adhatunk mindenért hálát. Ez az Isten, Aki mindeddig megáldotta, megsegítette népét, adja, hogy mai népe is bővelkedjen kegyelmének áldásaiban: hitben, bizalomban, szeretetben. Az az Isten, Aki elkezdte bennünk a jó munkát, be is fejezi az Ő napjáig - ígéri népének az Úr.” D. Szebik Imre nyugalmazott püspök a Zsid.13,7-8.versei alapján prédikált. „Isten Igéjében figyelmeztet bennünket, hogy emlékezzünk meg vezetőinkről, akik az Ő Igéjét hirdették nekünk. Ma is ezt tesszük, amikor megemlékezünk a 300 éves alberti gyülekezetben áldozatos szeretettel szolgáló lelkészékről, vezetőkről: hálát adva értük Istennek. Követhetjük hitüket, életüket. Bár Isten munkálja bennünk a hitet, Benne való bizodalmat - a „tegnap, ma és mindörökké ugyanaz Jézus Krisztus” Szentlelke által munkálkodik köztünk és bennünk. Legyen mindenért hála a múlt, a jelen és a jövő Urának! Őrá alapoztak, építettek őseink. Mi is ezt tehetjük ma is.” Ünnepi kétnyelvű istentiszteletünk gyónással és úrvacsorai asztalközösséggel folytatódott. Ezután a záró részben köszöntések hangzottak el: Fuzik János, Nobik Erzsébet, Fazekas László és Kiszel Mihály köszöntötték az ünneplő gyülekezetet. A kétnyelvű áldás után még Isten népére mindkét nemzet himnuszával is kérték az Úr kegyelmét. Az ünnepi ebéd és testvéri beszélgetés után a Móra Ferenc Művelődési Házban folytatódott hagyományőrző szlovák folklórműsorral a pestvidéki evangélikus gyülekezetek együttléte. A szlovák ősöktől örökölt gyönyörű népviseletben énekeltek, táncoltak testvéreink. A pestvidéki evangélikus szlovák gyülekezetek találkozója reménység szerint a következő években is folytatódik majd. Alberti újjáépítésének és az Alberti Evangélikus Egyházközség alapításának 300. évfordulója rendezvénysorozat további alkalmai itt tekinthetőek meg:
http://alberti.lutheran.hu
Elhúzódik Jozef Roháč kiadatása
2011. szeptember 5. - (hirtv.hu)
Nincs még válasz a Jozef Roháč ellen indított büntetőeljárásban az újabb kiadatási kérelemre, a szlovák hatóságok immár több mint egy hónapja tanulmányozzák a gyanúsított ügyeit vizsgáló Nemzeti Nyomozó Iroda (NNI) által megküldött iratokat. Mint arról a Magyar Nemzet csaknem négy hete beszámolt, a Fenyő János médiavállalkozó 1998-as meggyilkolásával gyanúsított Roháč kiadatását újra kellett kérnie a magyar rendőrségnek Szlovákiától, mert az iratokból - vélhetőleg eljárási hiba miatt - kimaradt a lőszerrel, lőfegyverrel visszaélés bűntette. Szakemberek szerint a fegyverrel elkövetett életellenes bűncselekmények esetén ez minden esetben része a meggyanúsításnak. Példa erre, hogy Roháčot korábban a Seres Zoltán elleni, 1997-es pokolgépes merényletkísérlettel vádolták, s bár tavaly májusban - a bizonyítékok hanyag kezelése miatt - felmentették az ügyben, robbanóanyaggal visszaélés miatt ugyanakkor elítélte a bíróság, igaz, a kiszabott szabadságvesztést addigra már letöltötte az előzetesben. Roháčot februárban vették újra őrizetbe a szlovák hatóságok az NNI kérésére - részletek a Magyar Nemzet hétfői számában.
Csehszlovákia először
Kis szlovák legendárium II.
2011. szeptember 2. - (mandiner.blog.hu)
http://mandiner.blog.hu/2011/06/10/magyarositas_kis_szlovak_legendarium_i
Sorozatunk első része is keltett némi vitát, de most egy mindennél jobban beágyazott mítoszt fogunk megpörkölni: Csehszlovákia, mint „a kisebbségbarát közép-európai demokrácia” legendáját. Ez nem csupán szlovák legenda, sőt, nem is igazán szlovák legenda. A szlovákság, joggal, messze nem tekinti a kisebbségszeretetéről és velejéig demokratikus közállapotairól ismert első Csehszlovák Köztársaságot annak, aminek a fél világ gondolja. De abban, hogy ez az állam, ha a szlovákoknak nem is adta meg méltó helyét, a kisebbségekkel viszont érdemükön túl is jól bánt, nagy a szlovák egyetértés, beleértve azt, hogy az állam határai a lehető legigazságosabban lettek megrajzolva. Tény, ha ennek az országnak alkotmányát, az általa ratifikált kisebbségvédelmi szerződéseket, nyelv, vagy iskolatörvényeit, vagy az állam jeles képviselőinek, elsősorban Masaryknak nyilvános kijelentéseit vesszük figyelembe, akkor csakugyan, az első Csehszlovákia egy kisebbségbarát mintaállam volt. Viszont minden törvény, és minden szerződés csak annyit ér, amennyit betartanak belőle. Masarykék pedig csak azt a minimumot tartották be belőlük, amely az általuk propagált demokratikusság és kisebbségbarátság látszatának fenntartásához szükséges volt. A cseh kollégák, a máig ostoba és primitív magyar országimázs formálási kísérletekkel szemben, ha valamihez, akkor a propagandához mindenképpen értettek. Ennek következményeként széles e világban - sokan Magyarországon is - nagy becsben tartják ezt az államot és ennek államalapító első elnökét. Az első Csehszlovákia a wilsoni elvekre és a népek önrendelkezési jogára hivatkozva jött létre, nagyhatalmi beleegyezéssel, paradox módon éppen ezeknek az elveknek és a népek önrendelkezési jogának sárba tiprásával. Ugyanis 1918-ban a cseh politikai eliten kívül a leendő kisebbségek közül senki sem kívánta Csehszlovákia létrejöttét, sem a ruszinok, sem a magyarok, sem a németek, de még, a csehszlovák nemzetegység kisszámú híveit leszámítva, az államalkotó szlovákok sem. A cseh nacionalizmus egy rendkívül ambiciózus területszerző programot fogalmazott meg, semmivel sem mutatva fel több önmegtartóztatást, mint 1918 előtt a magyar politikai elit. A csomagolás ugyanakkor sokkal jobban sikerült. Azt, hogy az új állam nem éppen a hangoztatott demokratikus és liberális elvek alapján, hanem a nemzetek önrendelkezésének sárbatiprásával, katonai erőszakkal megvalósított hódítással jött létre, a felvidéki magyarság már 1919 januárjában Pozsonyban, Zselízen, majd Komáromban is megtapasztalhatta. Nem akarunk találgatni, hogy hányan tudnak Szlovákiában ezekről az atrocitásokról, de abban biztosak vagyunk, hogy a „csernovai vérengzés” Magyarországon is jóval ismertebb, mint az 1919-es csehszlovák megszállást követő, sokkal véresebb incidensek, amelyeknek áldozatai magyarok voltak. Szeretnénk innen kérni azokat, akik folyamatosan Csernovát kiáltanak, elsősorban Csehszlovák Kém barátunkat, hogy egy poszt erejéig ugyan szenteljenek figyelmet a csehek és szlovákok által elkövetett 1918-1919-es, illetve 1945 utáni atrocitásoknak. Nem ártana rádöbbenni, hogy a csehszlovák, de a magyar baloldal által is vallott történelemszemlélet egész egyszerűen ignorálja a tényeket. Nem verseny ez, hogy kinek a számlájára írható több fegyvertelen tüntető (Pozsony, Zselíz), illetve önmagát megadó fiatal megölése (Komárom), de mégis bizarr az a különbség a történelmi percepciókban, ami a „magyar terror” és a „csehszlovák bársonykesztyű” között van. Sokkoló információt közlünk: a joviális Svejk ugyanúgy tud gyilkolni, mint a kakastollas brutális magyar. Meg is tették, bőséggel. Magyar áldozatokkal a fent említett incidensekben, de területeik cseh megszállása során hasonló „Welcome to Czechslovakia” sortüzekben részesültek a szudétanémetek is. Vagy ha nem írnak ezekről, legalább magyarázzák el, hogy a magyarokba lövetés, százak legyilkolása miért érdemel kevesebb figyelmet, mint Csernova? Nos, miután a sortüzek megteremtették az alaphangulatot, a magyar elit és a magyar értelmiség lefejezése következett. 1919-ben, jó negyedévszázaddal a Beneš-dekrétumok előtt a Felvidéket több mint 100 ezer magyar nemzetiségű lakosa volt kénytelen elhagyni. Ezek zömében hivatalnokok, tanárok, papok, vasutasok vagy tisztviselők voltak, akiknek szolgálataira Prága nem tartott tovább igényt, idegennek/külföldinek nyilvánította vagy egyszerűen csak kiutasította őket az országból. Többségük koldusbotra jutva a budapesti pályaudvaron leállított üres vagonokban volt kénytelen meghúzni magát. A magyar intézmények, különösen az iskolák sorsa sem volt különb. A csehszlovák nemzetépítők, annak érdekében, hogy meggátolják a magyar nemzetiségi elit újratermelését, megszüntették az összes magyar felsőoktatási intézményt, és több, addig magyar többségű városban teljesen (Rozsnyó, Losonc), vagy részlegesen (Kassa, Léva, Dunaszerdahely, Párkány, Szepsi, Komárom) felszámolták a magyar középiskolai oktatást, a szülők heves tiltakozása ellenére is. A vége az lett, hogy egy magyar polgári iskolára kilencszer, egy magyar középiskolára pedig háromszor annyi tanuló jutott, mint egy (cseh)szlovákra. Nem volt ez másképp az elemi iskolák terén sem, a törvény ugyan biztosította a lehetőséget, nemzetiségi iskola üzemeltetését ott, ahol azt a nemzetiségi tanulók aránya megkívánta, viszont ezt a törvényt nem tartották be, ezért már a harmincas évek végén több mint 400 olyan községet találunk, ahol a magyar gyerekek szüleik akarata ellenére kénytelenek voltak csehszlovák iskolába járni. Mindez nem volt elég ahhoz, hogy a magyarságot megtörje. Masarykék ugyanis elhitték saját, háború előtti propagandájukat, amikor azt hirdették, hogy a magyar nemzetiségi statisztikák eleve hamisak. A Felvidéken és Kárpátalján ugyanis az 1910-es népszámlálási adatok alapján összesen valamivel több mint 1 millió magyar anyanyelvű élt. A fent említett százezres exodus, a háborús veszteségek és a zsidóság nem magyarként való nyilvántartása után sem csökkent ez a szám az 1919-es, már csehszlovák, népösszeírás alapján 800 ezer alá. Ezért a következő alkalmakkor (1921, 1931) statisztikát hamisítottak, aminek köszönhetően ez a szám először 740, aztán 691 ezerre csökkent, 12 év alatt. A magyarok számarányának csökkentésére pedig szükség volt, mert, hasonlóan a mai gyakorlathoz, a kisebbségi nyelvhasználat és a nemzetiségi iskolák megléte vagy nemléte a számarányhoz volt kötve. Jórészt magyarellenes célokat szolgált a húszas években végrehajtott földreform is, amelyet a parasztok földhöz juttatása érdekében hajtottak végre. A több mint 1,5 millió hektárból, amit a csehszlovák állam a zömében magyar földbirtokosoktól nevetséges áron egyszerűen kisajátított, a környékbeli magyarság alig részesült. Az állam, vagy olyan szervezetek, mint a Szlovák Liga, amely deklarált célja a nyelvhatárnak az államhatárra való eltolása volt, telepesfalvak tucatjait hozták létre, cseh, morva, vagy szlovák származású telepesek számára. A sort természetesen folytatni is lehetne, bőven akadt példa hatóságok által megszervezett magyarverésekre, mint pl. Kassán 1922-ben, a magyar nemzetiségű diákok mindenféle mondvacsinált ürüggyel középiskoláktól való eltiltására, a magyar nyelv utcán való használatának büntetésére (főleg északi területen), a magyar oktatás, egyházak intézményesített diszkriminálására. Ebbe a sorba tartozik az az apróság is, hogy a Lex Apponyi bírálói, akik 1907-ben magyarosítást kiáltottak, amikor a miniszter úgy nyilatkozott, hogy az iskolának elsősorban „jó magyar állampolgárokat” kell nevelnie, és a magyar állam, bizonyos feltételek mellett, bele akar szólni a nemzetiségi iskolák tanterveibe és tankönyveinek tartalmába, az impériumváltást követően ezt természetesnek vették. Talán mondani sem kell, hogy elsősorban történelemoktatás területén éltek ezzel. A felvidéki magyar gyerekek ugyanis, saját nemzetiségi nyelvükön tanulták a történelmet csehszlovák szemszögből, tükörfordított csehszlovák tankönyvekből. Ez a gyakorlat pedig mind a mai napig nem változott. De nem csak a közvetlenül magyarellenes intézkedések sújtották a magyarságot. A cseh politikai elit Szlovákiát gyakorlatilag mint egy belső gyarmatot kezelte, a nagymegyéket, amelyekre felosztotta ezt az országrészt, közvetlenül Prágából kinevezett megyefőnökök igazgatták, Kassát és Pozsonyt leszámítva az összes várost nagyközséggé nyilvánítva pedig gyakorlatilag megszüntették a helyenként évszázadok óta folyamatosan működő önkormányzatiságot. Az országrészt cseh hivatalnokok és köztisztviselők tízezrei árasztották el, és ritka volt az a falu, ahol a jegyző, vagy a csendőr nem volt cseh. 1939-ben ezeket a cseh kollégákat aztán a frissen létrejött szlovák állam barátilag deportálta. Azaz nem csak a magyaroknak, hanem minden nemzetiségnek megvolt az oka az elégedetlenségre, ezek közül elsősorban a szlovákoknak. A cseh-szlovák viszonnyal most nem akarunk részletesebben foglalkozni, viszont ez közvetve ugyan, de mégiscsak jelentősen befolyásolta a szlovák-magyar kapcsolatokat. A csehek a szlovákokat nem tartották önálló nemzetnek, a szlovák elkülönülési mozgalom mögött pedig a magyarok kezét sejtették, Masaryk szavaival élve: „nincs szlovák nemzet, ez csak a magyar propaganda szüleménye”. A szlovák autonomisták léte frusztrálta őket, amit magyarellenes propagandával kompenzáltak. Ahogy ezt már a szlovák kortársak, mint pl. Ľudovít Novák is észrevették, hogy „a csehek művileg gerjesztették a magyarellenességet, amit minden lehetséges eszközzel beleoltottak az általuk nevelt szlovák ifjúságba”. Az első csehszlovák korszakot értékelve persze látnunk kell: a magyarellenesség, az elnyomás nem érte el a román, vagy szerb szintet. Voltak kétnyelvű feliratok, szép szavak. A felszínen, miután lemosták a vért Pozsony, Zselíz, Komárom vagy a szudétanémet városok utcáiról, a gazdaságilag prosperáló Csehszlovákia közép-európai idill volt. De a szép elvek mögé rejtőzve Prága számos olyan eszközt használt fel a magyarság gyengítésére, amelyek jóval hatásosabbak voltak az 1918 előtti magyar politika látványpolitizálásánál. A kitelepítést, a betelepítést, és elsősorban a gazdasági alapok felszámolását. A cseh politikának jelentős a felelőssége a magyar-szlovák viszony tudatos rombolásában is. Jelentős részben cseh biztatásra lett a szlovákság egy részéből Živý bič, „Élő ostor”. A Hlinka-gárdához közel álló, de nagy hatású Milo Urban sorait idézve: „ez a lágy, magamegadó nép, amely annyi éven át hagyta, hogy bántalom gennyesítse, hatalmas élő ostorrá változott, kifeszült a levegőben, megsuhogott, és hosszú habozás és remegés után belevágott az eleven húsba.” Ez a hús az első és második Csehszlovákiában, és a mai Szlovákiában a magyar hús.
Népszámlálás - Kezdődik a számlálóbiztosok képzése
2011. szeptember 2. - (mti)
Hétfőn kezdődik a csaknem 40 ezer népszámlálási számlálóbiztos és az őket ellenőrző felülvizsgálók képzése - jelentette be Németh Zsolt, a Központi Statisztikai Hivatal (KSH) népszámlálásért felelős elnökhelyettese pénteken Budapesten. A Start előtt a népszámlálás című sajtótájékoztatón az elnökhelyettes elmondta: szeptember 27-30. között a számlálóbiztosok kiviszik a kérdőíveket a háztartásokba; a kérdőívek elkészültek, jelenleg az önkormányzatoknál vannak. A népszámlálás október 1-jétől 31-jéig tart, november 8-ig pedig pótösszeírást tartanak. Azokat az adatokat írják össze, amelyek október 1-jén éjfélkor aktuálisak - hangsúlyozta. A számlálóbiztosok oktatóinak képzését csütörtökön fejezték be. A mintegy 8 ezer felülvizsgálóval a KSH, a számlálóbiztosokkal az önkormányzatok kötnek a közeljövőben szerződést. Magyarországot 37 ezer számlálókörzetre osztották, minden körzetben van számlálóbiztos. Előreláthatóan lesz közöttük fluktuáció, ezért 40 ezer emberrel készülnek erre a feladatra. Rajtuk kívül a KSH megyei felelősei dolgoznak minden megyében és a fővárosban, a megyei kormányhivatalokban pedig népszámlálási megbízottak lesznek segítségükre - tette hozzá. Az elnökhelyettes kiemelte: a helyi közigazgatásban - a jegyzőségeken és körjegyzőségeken - lesz 1900 népszámlálási felelősük; mindent megtesznek annak érdekében is, hogy a hajléktalanokat összeírják, ebben segítségükre lesznek az önkormányzatok utcai szociális munkásai. Megemlítette, hogy a www.enepszamlalas.hu weboldalon már most is, két zöld számon pedig a program indulása előtt mintegy 10 nappal kezdődően lehet majd informálódni; a telefonszolgálatos munkára mozgássérült embereket is alkalmaznak. Az MTI kérdésére Németh Zsolt közölte: az adatok feldolgozásának módja még most is „nyitott kérdés”, a kormány ugyanis visszavonta az optikai karakterfelismerő eszköz használatára vonatkozó határozatát. Hangsúlyozta, a KSH a manuális és az optikai karakterfelismeréssel végzett feldolgozó munkára egyaránt felkészült, véleménye szerint mindkettőnek megvannak az előnyei, csupán a befektetett munka intenzitásában és az élőmunka-mennyiségben van közöttük különbség. Egyelőre nem tudni pontosan, hogy a kormány mikor dönt ebben az ügyben. Az MTI további kérdésére válaszolva emlékeztetett arra: 2001-ben a válaszadók több mint 90 százaléka válaszolt a vallási hovatartozásra vonatkozó kérdésre, ebben azonban benne volt az is, ha valaki azt válaszolta, hogy nem kíván válaszolni. Idén az előkészületek során sokkal intenzívebb volt a kommunikáció az egyházakkal, mint 10 éve, ezért „semmiképpen nem gondolom azt, hogy alatta maradnánk a 2001-es eredményeknek” - jegyezte meg. Ugyancsak kérdésre a KSH elnökhelyettese elmondta: terveik szerint a jövő év utolsó negyedévében teszik közzé a végeredményt, 2012 márciusában pedig az előzetes adatokból készítenek egy kiadványt. Kitért arra is, hogy legutóbb 10 alatt volt az adatszolgáltatás megtagadása miatt indított szabálysértési eljárások száma, mert „meggyőzéssel, jó szóval mindig sikerült elérni, hogy válaszoljanak a népszámlálási kérdésekre”. Németh Zsolt hangsúlyozta: idén először lehet majd válaszolni interneten keresztül. Ezzel kapcsolatban annak a véleményének adott hangot, hogy „felhasználóbarát rendszert sikerült kifejleszteni”. Elmondta azt is, hogy az internetes kitöltések aránya Portugáliában volt eddig a legnagyobb, 50,4 százalék, míg Szlovákia a sereghajtó ebből a szempontból, ahol 7 százalék alatt van ez a mutató. Költség-hatékonynak nevezte az idei népszámlálást, amelyhez a 2009-es népszámlálási törvény teremti meg a jogi kereteket; összesen 19 milliárd forintba kerül, de ebben benne vannak az eddigi 4 év előkészületének és a korábbi két próbanépszámlálásnak a költségei is. Mint közölte, az összes költség 85 százaléka személyi kiadásokra jut, így „7,5 milliárd forint adó és járulékok formájában visszaáramlik a költségvetésbe”. Elmondta, a papíralapú bevalláshoz összesen 100 millió oldalt nyomtattak ki. Annak a meggyőződésének is hangot adott, hogy a társadalompolitikai, gazdasági célok meghozatalához a legfontosabb információkat a népszámlálás statisztikai adataiból lehet nyerni.
A Sokszínű Magyarország - Népszámlálás 2011 című kampány
http://www.sokszinumagyarorszag.hu/nepszamlalas-2011
2011-ben Magyarországon újra népszámlálás lesz, melyet a Központi Statisztikai Hivatal október 1.-31. között bonyolít le. Egy sikeres népszámlálásnak nem csak fontos politikai és gazdasági, hanem kulturális és identitásbeli hatásai is lehetnek, amelyek a nemzetiségeket is érintik. A tíz évvel ezelőtti népszámláláson 2001-ben, 314 060 fő, vagyis a lakosság 3%-a vallotta magát valamelyik hivatalosan elismert nemzetiséghez tartozónak. A szociológiai kutatások becslései szerint lélekszámuk ennél jóval nagyobb, legalább a népesség 8-10 %-a tartozik valamely nemzetiséghez is. Magyarországon 13 jogszabályban is elismert kisebbség él. A 2011-es népszámlálási kérdőíven további négy - arab, kínai, orosz, vietnami - nemzetiség is szerepel. A nemzetiségi hovatartozásra vonatkozó kérdésekre a válaszadás önkéntes. A válaszadással kifejezhetjük nemzetiségi identitásunkat, kötődésünket. Az idei népszámláláson először, lehetőségünk van kettős nemzetiségi identitásunk kifejezésére is. Civilek és az Országos Kisebbségi Önkormányzatok Szövetsége (OKÖSZ) fontosnak tartják, hogy a válaszok alapján az eddiginél reálisabb kép alakuljon ki az itt élő nemzetiségekről, ezért közös kampányt indítottak. A Sokszínű Magyarország - Népszámlálás 2011 című kampány a Magyarországon élő nemzetiségekről szól. Célja, hogy tájékoztasson a népszámlálási kérdőívben szereplő, nemzetiségeket érintő kérdésekről és ösztönözze a válaszadást. Az idei népszámlálás során lehetőség van arra, hogy a nemzetiségek úgy vallják meg szabadon nemzetiségi identitásukat, hogy kettős kötődésüket is kifejezhetik. Egyszerre vallhatjuk magunkat magyarnak és nemzetiséginek. Senkinek sem kötelező származását megvallania, mi azonban arra bátorítjuk a nemzetiségi közösségek tagjait, hogy az anonim népszámlálás során vállalják hovatartozásukat. Több száz éve együtt élünk a közös hazában. Kultúránk, hagyományaink átszövik mindennapjainkat, közös tudásunk elválaszthatatlan részét képezi mindannak, amit magyar kultúrának nevezünk. Egyedi értékeink az egészben nyernek értelmet, így járulunk hozzá nemzeti kulturális értékeink és az európai kultúra megőrzéséhez, sokszínűségének fenntartásához. Büszkén vállalhatjuk hovatartozásunkat, hiszen elődeink sokat tettek közös hazánkért. A nemzetiségek ott voltak a legnehezebb pillanatokban is, kivették részüket a haza védelmében és felvirágoztatásában egyaránt, büszkén vállalva magyarságukat is. Magyarország jeles tudósai és művészei közül sokat a kisebbségek adtak, felsorolásuk is sok időbe telne. Napjaink jeles művészei, tudósai és közszereplői közül is sokan nemzetiségi származásúak. A népszámlálás során két kérdőívet kell kitölteni. A lakáskérdőívet és a személyi kérdőívet. A személyi kérdőíven találhatók azok a kérdéscsoportok, melyekre nem kötelező, hanem önkéntes a válaszadás - ezek között található a nemzetiségi hovatartozásra vonatkozó két kérdés is, melyek alapján megjelölhetjük, hogy milyen nemzetiséghez tartozónak valljuk magunkat elsősorban, és másodsorban.
http://www.sokszinumagyarorszag.hu